text:
A bírók elértek a tűréshatárhoz | HIREK | LHP.HU
Két éve nem nyilatkozott a sajtónak Fazekas Sándor, a Magyar Bírói Egyesület (MABIE) budapesti elnöke, a Fővárosi Törvényszék volt elnöke, tanácselnök. Most érdekképviseleti vezetőként, a MABIE fővárosi szervezetének megbízásából tett kivételt lapunkkal, hogy elmondja: olyan súlyos határátlépés történt a múlt héten a Fővárosi Törvényszék megbízott elnöke részéről, amelyet azonnal vissza kellene csinálni, és az elnöknek le kellene vonnia magára vonatkozóan a személyes konzekvenciát is.
A történet röviden: Handó Tünde, az Országos Bírósági Hivatal frissen alkotmánybíróvá választott eddigi elnöke pályázat nélkül helyezte a Fővárosi Törvényszék elnöki posztjára Tatár-Kis Pétert.
Tatár-Kis Péter fegyelmi eljárást kezdeményezett egy törvényszéki bíró ellen, miután a bíró az Európai Unió Bíróságához fordult, hogy vizsgálják meg, az uniós jognak megfelel-e a magyar bírói függetlenség.
A bírák forronganak.
Áll a bál a bírói karban?
Feszültség van a bírói karban, és feszültség van a Fővárosi Törvényszéken is. Ezen a héten, az eltelt napokban a folyosóra sem tudtam úgy kimenni, hogy ne kapjak kérdést bírótársaktól arról, én hogyan ítélem meg azt a kialakult helyzetet, ami a Fővárosi Törvényszék egyik bírájával szemben indított fegyelmi eljárással kapcsolatos. Tehát lehet azt mondani, hogy áll a bál, mert a bírók úgy érzik, hogy elértek egy bizonyos tűréshatárhoz. Ezt az igazgatási vezetői intézkedést láthatóan minden bíró megrökönyödéssel, megdöbbenéssel és elkeseredéssel fogadja.
5K8A9773
Tatár-Kis Péter, a Fővárosi Törvényszék megbízott elnöke fegyelmi eljárást indított Vasvári Csabával, a Pesti Központi Kerületi Bíróság (PKKB) bírójával szemben azért, mert ő egy konkrét eljárásban az Európai Unió Bíróságához fordult több kérdéssel, amelyek a magyar bírói függetlenséget is érintették, és amelyeket később a legfőbb ügyész indítványára a Kúria törvénytelennek minősített. Konkrétan mit jelent, vagy inkább mit üzen a bírók számára a Vasvárival szemben indított fegyelmi?
Sajnos ez az üzenet kifejezetten rossz. A bíró már az egyetemen, majd onnan kikerülve fogalmazóként, titkárként a szervezeti szocializációjában, mint a gyermek az anyatejet, úgy szívja magába a függetlenséggel kapcsolatos összes tudnivalót. Vagyis azt, hogy te csak a törvényeknek vagy alárendelve, csak az ügyfeleknek tartozol felelősséggel. Az igazgatási vezető kizárólag ügyviteli és eljárási szabályokat kérhet számon rajtad azért, mert ő első az egyenlők között. Ő is bíró. Vagyis ő is pontosan tudja, nincsen felhatalmazva arra, hogy az egyedi ügyekbe, az ott hozott döntéseidbe beleavatkozzon. Ez a szabály minden egyes bírói pályaív fejlődéstörténetében megjelenik, és éppen így válunk igazán bíróvá.
Ez a legszervesebb része a munkánknak: mi függetlenek vagyunk.
Ez egy nagy társadalmi konszenzuson alapul, mindenki tudja, hogy el kell fogadnia a harmadik hatalmi ág szervezeti és egyéni bírói függetlenségét. Ez magyarul azt jelenti, hogy a bírók a döntéseikben érinthetetlenek. Ha valakinek megállapítom a büntetőjogi felelősségét, ha valakit felmentek a terhére rótt bűncselekmény alól, vagy a felperes, esetleg az alperes javára döntök – abba senki nem szólhat bele, csak és kizárólag a másodfokú és harmadfokú bíróság vizsgálhatja felül a döntéseimet, és foglalhat állást azokról.
Ezek a jogorvoslati fórumok is kizárólag törvényekre, illetve az alaptörvényre hivatkozva vizsgálják ezt.
Szigorúan a törvények szerint, a magyar törvényekre, az alaptörvényre és az uniós jogszabályokra hivatkozva tehetik ezt meg, hiszen Magyarország csatlakozott az Európai Unióhoz, és ezzel ipso jure az EU teljes joganyaga részévé vált a belső jognak. Ebből adódóan a bírói függetlenség azzal is jár, hogy ezt a tételes jogot az ember szabadon alkalmazza. Lelkiismerete, szakmai tudása, és természetesen a törvények szerint dönt.
Ilyen döntés az, ha egy bíró az Európai Unió Bíróságához kérdést intéz?
Álláspontom szerint igen. Egy ilyen kérdés éppen olyan függetlenségünkből fakadó döntés, mint amikor én szakértőt rendelek ki egy orvosszakértővel érintett ügyben, és a vizsgálata kérdéseit, hogy pontosan mire keressük a választ, azt magam határozom meg az eljárás résztvevőinek indítványai alapján. Nem fordulhat elő, hogy igazgatási vezető egy ilyen, vagy akár egy sokkal nagyobb kérdésben az Unió bíróságához forduláskor befolyásol egy bírót, esetleg eltilt ettől. Itt a bírói függetlenség ugyanolyan súllyal és erővel érvényesül, mintha ügydöntő határozatot hozna.
A Magyar Bírói Egyesület (MABIE), amelynek ön is elnökségi tagja, egy tiltakozó közleményt tett közzé a Vasvári ellen indított fegyelmi eljárással kapcsolatban, amelyben azt is megfogalmazták, hogy ez a vezetői döntés súlyos aggályokat vet fel arra nézve, hogy ezek után bármikor retorzió érhet bírókat egyedi ügyekben hozott döntéseik miatt. Ez a félelem?
Kifejezetten ettől tartanak a bírók, igen. Tulajdonképpen nem Tatár-Kis Péter vagy Vasvári Csaba személye a kérdés mostanra, hanem rendszerszintű problémát éreznek a bírók. Tehát a konkrét ügynél sokkal nagyobb a baj. Egy olyan kedvezőtlen folyamat elindulását vélelmezik, amely nem következhet be egy jogállamban. Nem következhet be, hogy egy igazgatási vezető a feltett kérdések törvényessége, vagy törvénytelensége ügyében állást foglaljon. De még inkább nem következhet be az, hogy igazgatási döntésként fegyelmi eljárást kezdeményezzen egy bíróval szemben a döntése miatt. Elképzelhető, hogy egy bíró adott döntése, vagy akár egy bíró nemzetközi bírósághoz fordulása nem felel meg mindenben a törvényeknek. De megvan a fórumrendszer, amely ezt kimondhatja.
A Kúria – Polt Péter indítványára – már törvénysértőnek minősítette Vasvári Csaba kérdéseit.
A Kúria állást foglalt, de ebben a – felhívom a figyelmet – folyamatban lévő ügyben végső soron az EU bírósága fogja kimondani, hogy Vasvári bíró kérdésfeltevése megfelelő volt-e és kap-e választ a nemzeti bíróság, vagy nem kap választ az uniós testülettől. Erre másnak jogköre nincs, erre a választ az Unió bírsága adhatja meg. És éppen ezért érzik tévesnek, rossz útnak a bírók azt az igazgatási döntést, amely jogkövetkezményekkel fenyegeti a kérdezőt úgy, hogy arra semmiféle törvényes hatásköre nincs is a Fővárosi Törvényszék megbízott elnökének. És a bírók attól tartanak, hogy ez a téves igazgatási intézkedés egy folyamat eleje.
Ha az igazgatási vezető szakmailag hibásnak, akár törvénytelennek is tartja Vasvári Csaba döntését, az etikai vétség? Ha egy bíró téved, az etikai vétség?
Ha egy bíró téved, az nem etikai vétség. A Magyar Bírói Egyesület sokáig jegyezte az etikai kódexet Magyarországon, de nem minden bíró volt tagja az érdekvédelmi, szakmai szervezetnek. Azért, hogy ez a kérdés nyugvópontra jusson, 2015-ben megszületett a magyar bírói kar új etikai kódexe, amit az Országos Bírói Tanács (OBT) készített el. Ezzel legitimációjában teljesen megalapozott, hogy ez a kódex minden magyar bíróra kiterjedhet. Ez a kódex a magánéletünkben és a közéleti tevékenységünkben – értsd, ítélkezési munkában – követendő normákat rögzíti, vagy pedig tiltásokat fogalmaz meg. Korábban, ha bármely igazgatási vezetőnek bizonytalansága volt abban, hogy egy adott bírói magatartás etikailag megfelelő vagy sem, az OBT-hez fordulhatott absztrakt állásfoglalást kérve. Én magam az OBT tagjaként sokszor készítettem etikai állásfoglalást megyei elnöki megkeresésekre. De az etikai kódexnek nem volt és nincs is önálló szankciórendszere a közzétételen kívül, ma viszont már ilyen állásfoglalások nem készülnek. Ezt a Fővárosi Törvényszék megbízott elnöke pontosan tudja, hiszen nem is etikai állásfoglalást kért, hanem a szolgálati bírósághoz fordult.
Tatár-Kis Péter kiadott egy közleményt a MABIE tiltakozásra reagálva, abban pedig azt állítja, hogy márpedig ő csak etikai állásfoglalást kért a bírák fegyelmi ügyeiben eljárni jogosult szolgálati bíróságtól .
Tatár-Kis Péter bíró kifejezetten fegyelmi eljárást indított, tehát az út, amin elindult, eljárásjogilag sem etikai vétségekre vonatkozó állásfoglalást ad. A szolgálati bíróság egyedi ügyekben jár el, és etikai ügyekben is fegyelmi vétséget tud csupán megállapítani. Szankcionálva egyúttal a vétséget például feddéssel, megrovással, a fizetési fokozatban való visszasorolással, vezetői megbízás megvonásával, vagy végső esetben a bírói tisztség alóli felmentéssel. Rendkívül súlyos következmények ezek. A MABIE álláspontja szerint ezt az utat Tatár-Kis Péter ebben az esetben nem választhatta volna, mert igazgatási vezetőként nem foglalhat állást abban, hogy egy bírói egyedi döntés, egy kérdésfeltevés etikus-e, vagy sem egy folyamatban lévő ügyben. Egyébként lenne eszköze arra, hogy ha egy bíró szabálytalanul, etikátlanul járna el, azt jogszerűen kezelje. A jog ugyanis lehetővé teszi a szakmai és igazgatási vezetőknek, hogy a bírók alkalmasságát megvizsgáltassák. De az egy teljesen más út, nem egy egyedi döntést fenyeget szankciókkal. Itt az érintett bíró szakmai vezetőinek egyet nem értésével, sőt a PKKB elnökének tiltakozása ellenére néz szembe retorziókkal egy egyedi döntése miatt az érintett bíró.
Nem olyan ez a fegyelmi, mintha éppen legitimálná Vasvári bíró eredeti, EU-nak címzett egyik kérdését, amely a magyar bírók függetlenségének vizsgálatát vetítette előre?
Nyilván ez is benne van, de fontos hangsúlyozni, hogy Vasvári bíró a konkrét üggyel kapcsolatban is tett fel kérdéseket, nem vádolható azzal, hogy a perrel össze nem egyeztethető problémákat fogalmazott meg, alátámasztás nélkül. Több olyan kérdést firtatott, mint például az anyanyelv-használat, illetve a tolmács szükségessége a magyar bírósági eljárásban, amelyek a konkrét ügyhöz tartoznak. Tehát szó nincs róla, hogy önös érdekből lépett volna, vagy egy olyan függetlenségi kérdést kezdett volna csak firtatni, ami a konkrét ügyhöz nem kapcsolódik. Ezt a két dolgot nem lehet összemosni.
Az EU bíróságának tehát a MABIE álláspontja szerint van hatásköre a feltett kérdésekben?
Természetesen van hatásköre, az Európai Unió szervezeti és működési hatáskörére vonatkozó joganyag tételesen határozza meg, hogy milyen mozgástere van az EU bíróságának. Ezek artikulált szabályok, és ezek alapján jogosult minden uniós állam bírósága a luxemburgi bírósághoz fordulni. Éppen ezért a Kúria döntése sem az egyedi ügyet befolyásolta, abban ugyanis az uniós bíróságnak kell majd dönteni.
Most viszont azt EU bírósága már azt is vizsgálhatja, hogy Magyarországon egy bíró korlátozva van-e abban, vagy éppen retorziókkal jár-e az, ha az uniós bírósághoz fordul?
Az EU-ban az igazságszolgáltatás szervezeti függetlensége, valamint a bírói függetlenség ugyanolyan szentség, mint a magyar alaptörvényben. Számos, az Unió működését determináló dokumentum magában foglalja ezt. Tehát ha olyan kérdést, beadványt kapna az EU bírósága, amely a magyar bírók e függetlenségét kérdésessé tenné, akkor elképzelhető, hogy azt is megvizsgálná az uniós bíróság. De kérdés lehet a nemzetközi fórumon az is, hogy egy bírói döntés törvényessége, törvénytelensége fegyelmi retorziókkal érinthető-e, vagy sem. A MABIE szerint nem érinthető. Nem ez az útja, az igazgatási vezető erre nem indulhat el.
Azon kívül, hogy ezt jelezték, tud lépni, és ha igen, tesz bármit a MABIE?
Az országos szervezet állásfoglalását követően a MABIE helyi, azaz fővárosi szervezete is megvitatta ezt a kérdést, és arra az álláspontra helyezkedett, hogy az igazgatási vezető ilyen intézkedést nem hozhatott volna, vissza kell vonnia azt.
Ellenkező esetben le kell vonnia a személyére vonatkozó konzekvenciákat.
Lefordíthatjuk az olvasóknak, hogy ez mit jelent, vagy Tatár-Kis Péternek kell értenie az üzenetet?
Neki kell elgondolkoznia azon, hogy vajon maradhat-e igazgatási vezető egy olyan konstellációban, amelyben a magyar bírói kar legjelentősebb részét reprezentáló bírói egyesület úgy ítéli meg, hogy ez az eljárás, és ez a magatartás jogszabályokba, alaptörvénybe ütközik, és nem lett volna lehetősége ezt megtenni.
Tatár-Kis Péter közleményéből nem úgy tűnt, mintha nagyon sok személyi konzekvenciát levont volna, sőt.
Nyilván nincs tudomásom a bíró úr tárgyi tudásáról és arról, hogy a tételes jogi anyag ismeretével hogyan áll. Ebben nem is akarok állást foglalni. De az biztos, hogy a reflexiója nem felelt meg a tényeknek. Ebben a közleményben ugyanis etikai állásfoglalás-kérésről írt, holott valójában fegyelmi eljárást kezdeményezett, amely súlyos, már említett egyéni szankciókkal fenyegeti az érintett bírót. Mivel pedig ezt az ellentmondást meg sem kísérelte feloldani a közleményében, arra jutottunk a MABIE fővárosi szervezetében, hogy ez a szöveg egy elbizonytalanodott személytől származott.
Tehát bíznak abban, hogy a Fővárosi Törvényszék megbízott vezetője visszalép az eljárástól?
Nyilván azért fogalmazta meg a MABIE az aggályait, hogy figyelmeztessen, és mert bízunk abban, hogy az igazgatási vezető figyelembe veszi, hogy sok-sok hozzáértő jogász másképpen látja ezt a helyzetet. Ha viszont ezt nem veszi figyelembe Tatár-Kis Péter, akkor nincsen más megoldás, ismétlem: önmagára nézve kell a személyes konzekvenciákat levonni. Mert azt gondolom, hogy ha ilyen sok, jól felkészült jogásznak más az álláspontja, akkor nem biztos, hogy ők tévednek.
Említette a bírósági közhangulatot. Ez a távozott és még nem pótolt Országos Bírósági Hivatal-elnök, vagy a megbízott, de nem állandó törvényszéki elnök miatt kialakult bizonytalanságból fakad, esetleg az elmúlt években tapasztalt sok-sok sérelem okozza?
Ez a képlet nagyon összetett. A bizonytalanságnál rosszabb nem csak az ember magánéletében nincs, de hasonlóképpen bénít meg egy szervezetet is. Az, hogy a Fővárosi Törvényszéknek, Magyarország legnagyobb, a legtöbb állampolgár ügyeit intéző bíróságnak immáron második éve nincsen legitim háttérrel rendelkező, a bírók által támogatott elnöke, feltétlenül komoly bizonytalanságot vált ki. És súlyos feszültséget is.
A másik tényező, hogy a bírói kart, és különösen a Fővárosi Törvényszéken dolgozó, illetve kerületi bírákat nagyon megviseli az OBT ellen indult eljárás, valamint a törvényszék területéről teljesen legitim módon, hatalmas bírói támogatással megválasztott OBT-tagok sérelmére történt intézkedések sora. Ez az egész procedúra nem fogadható el a fővárosi bírói kar számára, és úgy gondolom, hogy ebben az esetben nem is csak a MABIE-be tartozókról beszélek, hanem a teljes fővárosi bírói karról. Ez a közhangulat tapintható.
Nyilvánvaló az is, hogy a helyzet kezeletlensége tarthatatlanná vált, elsőként rendezni kell az OBH és az OBT viszonyát. Az OBT törvényes működését, megfelelő létszámát biztosítani kell, és azt a kontrollrendszert, amelyet az OBH-elnök felett a törvényben előírt módon ez a testület gyakorol, működőképessé kell tenni. Tehát csak a törvény betartása és a mindennapi munkában való együttműködés hozhatja el azt a megnyugvást, amire a bírói kar vár. Ítélkezési munkát végezni csak nyugodt igazgatási környezetben lehet.
Van különbség, vagy ellentét az OBH kontra OBT ügy megítélésében a vidéki és a fővárosi bírói kar között?
Biztosra veszem, hogy nincs ellentét, de nem véletlen, hogy a Fővárosi Törvényszéken csapódik le ez az ügy a leginkább, hiszen ez a bíróság igen szép számban delegált az OBT-be bíró kollégákat. Méghozzá olyanokat, akik köztiszteletben állnak a törvényszéken. Ezek titkos szavazások, a legdemokratikusabb kiválasztási módon kerülnek bírók ebbe a testületbe.
Mi választottuk az OBT tagjait.
Mivel hosszú időn át magam is OBT-tag voltam, előtte pedig két cikluson át az Országos Igazságszolgáltatási Tanácsban (OIT) dolgoztam, pontosan tudom, milyen jelentősége van annak, ha a bírók önigazgatási szerve kiegyensúlyozottan működik és a kontrollfunkcióját ellátja. Ezt a feszültséget kezelni kell, a lehető legrövidebb időn belül.
Az OBH eddigi elnöke, Handó Tünde és az OBT között eredetileg éppen az váltotta ki a konfliktust, hogy a felügyelő testület kritizálta a kinevezési gyakorlatot, amellyel Handó ennek ellenére sem hagyott fel. Egy új OBH-elnök hozhat tehát megnyugvást?
Azt gondolom, hogy igen, de az együttműködés nem lehet személyfüggő. Éppen ezért a bírósági szervezeti törvény OBT-jogkörökre vonatkozó szabályainak felülvizsgálata, kontrollfunkciójának garantált megerősítése, és az OBH-elnök hatásköreinek ismételt áttekintése feltétlenül szükséges. Ez persze jogalkotói feladat, de a MABIE, és így jómagam álláspontja szerint is megérett a felülvizsgálat.
Bebizonyosodott, nem múlhat azon az együttműködés, hogy az OBH elnöke milyen habitusú személy. Mert ha ezen múlik, akkor rendszerhibáról van szó.
Ha ugyanis befolyásolja az OBH működését az, hogy milyen személyiség vezeti, akkor az függőséget eredményez. Ennek kizárása, és az alkotmányos helyzet helyreállítása érdekében az OBT már készített jogszabály-tervezeteket, amelyeket csak le kell porolni, át kell nézni, és a jogalkotó a megfelelő döntéseket meghozhatja. Ha ez megtörténik, akkor kialakulhat újra egy egyensúly, ami megnyugvást adhat a bíráknak.
Amit az OBT a konkrét vezetői kinevezések, az OBH-elnök gyakorlata esetében vizsgált, abban azért nem kívánok állást foglalni, mert ez nyilvánvalóan a személyemet is érintette, és nem szeretném, ha bárki elfogultsággal vádolna. De azt azért meg kell jegyeznem, hogy én 2016 szeptemberétől OBT-tagként (a Fővárosi Törvényszék elnökeként – a szerk.) már felvetettem ezeknek a kérdéseknek – a kinevezések, az eredménytelenné nyilvánítás gyakorlatának – megvizsgálását, ahogyan egyéb problémákat is, amelyeket hiányosságként értékeltem az OBH működésében. A szakmai álláspontom akkor is ugyanaz volt, mint azóta, ugyanazt kifogásoltam és kifogásolom függetlenül attól, hogy milyen beosztásban voltam vagy vagyok.
Nyilván sem bíróként, sem érdekvédelmi vezetőként nem tesz politikai állásfoglalást arról, milyen esélyeket lát most arra, hogy a kormány változtat a jogszabályon. Diplomatikus leszek: az ön mostani, illetve a MABIE megszólalása azt jelzi, a helyzet megérett arra, hogy a jogalkotó irányt váltson?
Azt gondolom, hogy korrekciós időszakban vagyunk, feltétlenül szükséges a változtatás, igen. Ez a meggyőződésem. Amilyen csúcspontra most jutott a feszültség, sajnálatos módon pont egy igazgatási vezető elhibázott lépésével, az már a katarzisa annak a folyamatnak, amelynek része volt az OBH OBT-vel folytatott, a működéssel, működtetéssel kapcsolatos vitája is. Tatár-Kis Péter lépése pontosan arra világít rá, hogy most már változtatni, lépni kell, és ez számos nemzetközi körülmény miatt a jogalkotó érdeke is kell, hogy legyen.
Ez ugyanis egy olyan határátlépés, amely soha nem volt téma, még az OBH-OBT vitában sem.
Én 34 éve dolgozom a szervezetben, ebből 26 évig igazgatási vezető voltam, de ilyen lépést sosem láttam, a saját praxisomban pedig természetesen meg nem engedtem volna ilyet soha az életben.
Fel sem merült volna, még a gondolata sem. De nem rólam van szó, ez minden bírónál személyesen is, szervezeti értelemben is kiverte a biztosítékot. Mert ez minden bírót érint.
Az állampolgárok számára is fenyegető ez a fegyelmi eljárás?
Ez egyértelmű. Visszautalok a kezdőgondolatomhoz: a polgári demokráciák kialakulásával jött létre az a társadalmi konszenzus, amely szerint elfogadunk egy hatalmi ágat és az abban megalkotott szervezeteket független döntéshozatali fórumnak. És ezt a függetlenséget fenntartjuk azzal, hogy a hatalmi ág képviselőinek döntéseibe nem beszélünk bele. Mert ha ezt a konszenzust megbontjuk, és belebeszél akár a törvényhozó, akár a végrehajtó hatalom, akár más, akkor az állampolgárt érintő döntések többé nem független személytől származnak.
Ez nem jelenti azt, hogy egy bíró kontroll nélkül működik, és bármit megtehet.
A bíró kizárólag a törvény szerint járhat el, és döntései felülvizsgálatára, ellenőrzésére is a törvények szabnak kereteket. Ha az állampolgár az egyedi bírói döntést kifogásolja, netán törvénysértőnek tartja, rendelkezik jogorvoslati eszközökkel. De ha egy bírót egy igazgatási vezető, aki az ügyben kívülálló, az egyedi döntéseiért fegyelmi következményekkel fenyeget, akkor ott a bíró már nem csak a törvényeknek felel meg.
Alperesként, felperesként, érintett állampolgárként akarhatom én azt, hogy az ügyemet ne csak és kizárólag a törvény határozza meg!? Komolyan el kell hinnie a társadalomnak, hogy mi a bírói eskünkhöz hűek vagyunk. És ezt az esküt, az azzal járó függetlenséget igenis sérti, ha valaki befolyásolni akar a döntéseinkben. Ennek azonnal megálljt kell parancsolni.
Feltöltve: 2019.11.15.
Ma 2019.12.07 19:47

matches: Bíróság Kúria bíróság Kúria Kúria bíróság Kúria bíróság


text:
XXVI. évf. | 2016. május 31. | 11. szám
Jubileumi ünnepség és a 25. Ifjúsági Tudományos és Innovációs Tehetségkutató Verseny eredményhirdetése
Lovász László, a Magyar Tudományos Akadémia elnöke, Pálinkás József, a Nemzeti Kutatási és Fejlesztési Hivatal elnöke, a verseny társ-fővédnöke, Sipos Imre, az EMMI helyettes államtitkára, ill. számos protokoll vendég, érdeklődő, valamint a sajtó képviselőinek jelenlétében került sor a jubileumi ünnepségre és a 25. Ifjúsági Tudományos és Innovációs Tehetségkutató Verseny eredményhirdetésére, 2016. május 30-án, a Magyar Tudományos Akadémia Dísztermében, Budapesten. Műsorvezető Pomezanski György volt.
A rendezvényt Magyar Valentin Paganini - Liszt Ferenc: La Campanella című művének zongora átiratával nyitotta meg. Valentin a 2014-ben először megrendezett Virtuózok tehetségkutató műsor középdöntőjébe jutott fiatal tehetséges zongorista.
A köszöntőt Lovász László mondta, majd Pálinkás József "Fiatal tudósjelöltek innovációs képessége" címmel tartott előadást. Ezt követően Sipos Imre "A tehetséggondozás szerepe az oktatásban" címmel mondott beszédet, utána pedig Pakucs János, a Magyar Innovációs Szövetség tiszteletbeli elnöke, a szervezőbizottság elnöke tekintett vissza elmúlt 25 év eredményeire.
A leglényegesebb események között kiemelte, hogy 1991-ben szervezték meg az első hazai versenyt, illetve, hogy az Ifjúsági Tudományos és Innovációs Tehetségkutató Verseny 1995-ben csatlakozott az EU Fiatal Tudósok Versenyéhez és az Intel ISEF Nemzetközi Tudományos és Innovációs Versenyhez. Az ISEF-en 1995-ben, az EU-döntőn 1998-ban szerzett aranyérmet első alkalommal magyar diák. Pakucs János részletesen beszámolt a 15. EU Fiatal Tudósok Versenyéről, melyet 2003-ban a Magyar Innovációs Szövetség szervezett Budapesten. Kiemelte azt is, hogy az EU Fiatal Tudósok Versenyén 1995-2015. között a kiosztott díjak tekintetében a 37 országból az ötödik helyen van Magyarország. Említette, hogy összesen 118 alkalommal utaztattak külföldre fiatalokat és, hogy a Pro Progressio Alapítvánnyal együttműködésben évente 500-600 fiatal tehetséget részesítenek ösztöndíjban.
A beszámolót Szabó Gábor, MISZ elnök "A tehetséggondozás szükségessége" című beszéde követte, majd Váradi Gyula Ernest Bloch egyik leghíresebb hegedűre írt művét, a Nigunt adta elő, zongorán Arató Ágnes kísérte. A műsorszám szólistája a Virtuózok ezen a héten zajló döntőjének résztvevője, korcsoportjának győztese.
Ezután Jakab László, zsűrielnök, a BME Villamosmérnöki és Informatikai Kar dékán-helyettese értékelte az idei versenyt és a bírálóbizottság munkáját. Az oklevelek átadása előtt Szendrő Péter, az OTDT elnöke, néhány percben ismerteti a Tehetség Útlevél célját, melyben mindegyik fiatal részesül.
A kiemelt dicséretben részesült pályázók okleveleit Dr. Pakucs János és Jakab László adták át.
A III., ill. II. díjakat Sipos Imre, ill. Dr. Pálinkás József és Jakab László nyújtották át:
- Kritikus védelmi szövetségek gráfokban (pályázók: Dömsödi Bálint, György Levente).
- "Okos polcok" a konyhában (pályázó: Sipos Bence).
- Intelligens virágcserép - avagy okos megoldással a zöldebb környezetért (pályázó: Nagy Simon József). A díjat az Értelmiségi Szakszervezeti Tömörülés ajánlotta fel, ezért Dr. Antmann Katalin alelnök is gratulált a díjazottnak.
- A szerves anyagok eltávolítása az ivóvízből aktív szén és speciális ioncserélő segítségével (pályázó: Szvoreny Viktor).
- Oldatok pH-jának meghatározása mobiltelefonnal, kibocsátott frekvencia alapján, az indikátor függvényében (pályázók: Pogány Martina Aliz, Tomori Vince).
- Felállítható egy Scoville jellegű skála a torma csípősségének jellemzésére? (pályázók: Sztranyovszky Lóránt, Varga János ).
- E-ruha (Ruházatba épített adatrögzítő egység) (pályázók: Nagy Enikő, Sivák Levente ). A díjat a Magyar Telekom Nyrt. ajánlotta fel, ezért Dobó Mátyás, igazgató is gratulált a díjazottaknak.
Az I. díjakat Lovász László, Dr. Pálinkás József és Jakab László nyújtották át:
- Tóth Fanni és Horváth Roland: Mutasd!- Interaktív jelnyelvet tanító és gyakorló szoftver
A pályázók célja az volt, hogy minél több fiatallal megszerettessék a jelnyelvet, hogy érdeklődjenek a siket kultúra iránt. A Mutasd! egyfajta kedvcsináló ahhoz, hogy belépjünk ebbe a különleges világba. Ebben segít a két kéz, valamint a kezek mögött megjelenő, többnyire vidám clipart kép, amelynek kiválasztását hosszú válogatás előzi meg. Kutatásuk eredményessége érdekében a célközönségükkel - vagyis kortársaikkal - is megosztották munkájuk pillanatnyi állapotát. A véleményüket, illetve javaslataikat kérték a további fejlesztésekhez. Másik céljuk az volt, hogy a diákok számára bemutassák a jelnyelv használatát, és ezen alaptudásuk birtokában segíthessék javaslataikkal a munkájukat. A jelnyelv tanulása során fontos, hogy különbséget tudjunk tenni az ikonikus és az absztrakt jelek között. Az ikonikus jelek könnyebben megjegyezhetőek, mert van kapcsolat a jel és a jelentés között, míg az absztrakt jeleknél ez a kapcsolat nincsen meg. A versenyzők a könnyebb tanulás érdekében minden jelhez képet és leírást is kapcsoltak, megkönnyítve ezzel azok megjegyzését.
A díjat az Ericsson Magyarország Kft. ajánlotta fel, ezért Jakab Roland, ügyvezető igazgató is gratulált a díjazottaknak.
- Udvardi Péter: Mikroelektromechanikai struktúra alacsony frekvenciás hangok és rezgések érzékelésére
Alacsony frekvenciás hangok, rezgések passzív érzékelése vagy mechanikai energiájuk elektromos feszültséggé alakítása gyakran előkerülő probléma, hiszen a környezetünkben megtalálható hangok vagy rezgések nagy része ebbe a tartományba esik. A projekt egy megoldást kínál erre a problémára egy olyan mikroelektro-mechanikai struktúrával (MEMS), amelynek rezonancia frekvenciája 200-300 Hz körüli, így a kérdéses tartományban nagy amplitúdóval rezgethető, amely kitérésekből származó mechanikai energiát egy piezoelektromos réteggel elektromos feszültséggé alakíthatunk. A chipet széles körben lehetne használni, fontos felhasználás lehetőség a külsőegység nélküli passzívan működő cochleáris implantátum, amely nagyban javítaná a súlyos halláskárosulásban és siketségben szenvedők életminőségét.
A díjat a Szellemi Tulajdon Nemzeti Hivatala ajánlotta fel, ezért Dr. Bendzsel Miklós elnök is gratulált a díjazottnak.
- Imets Tamás: Egy eszköz az elmének
Ez a rendszer nem csak rengeteg tevékenységet képes irányítani, hanem egy olyan mesterséges intelligenciával ruházta fel a pályázó, amely segít a felhasználónak könnyen alkalmazkodni a készülék elvárásainak, azaz észleli a kezdő felhasználó akaratát mielőtt ő képes lenne profi agykontrollra, és ennek függvényében végzi el a feladatokat. A korlátokat is a felhasználó után állítja be, ha azt érzékeli, hogy nem képes elérni a haladó szintű figyelem vagy gondolkodásos értéket, akkor csökkenti ezeket. Ha azt érzékeli, hogy a használója megfelelően képes irányítani, a szoftver ezt is érzékeli és haladó módba lép, amely egy sokkal pontosabb vezérlést biztosít. Az intelligencia mellett egy online webszerver is helyet foglal a készülékben, amely a felhasználóról készít statisztikát, elemezi az adatokat, majd egy jelszóval ellátott weboldalon ezt megtekintheti. Ez teljes mértékben biztonságos, hiszen nem gondolatokat észlelünk, hanem agyi aktivitást, amelynek rögzítésével képes a program megállapítani, ha használója álmos, ideges, mérges vagy vízre, folyadékra van szüksége. A megépítéshez három különböző Arduino1 klónt használt, típus szerint: Arduino Mega, Arduino Uno2, Arduino Leonardo3 és egy Particle Photon4 nevű mikrokontrollert, amely WiFi-hez csatlakozva készít online adatbejegyzést.
A díjat az EGIS Gyógyszergyár Zrt. ajánlotta fel, ezért Dr. Volk Balázs, igazgatóhelyettes is gratulált a díjazottnak.
Az első díjasok részt vesznek a 28. EU Contest for Young Scientists európai döntőjén 2016. szeptember 16-21. között Brüsszelben. A bírálóbizottság döntése értelmében, az I. és II. díjban részesült pályázók által megjelölt egy-egy tanár (Lang Ágota, Szalayné Tahy Zsuzsa, Nagy Antal Károly, Tepliczky István, Dr. Kocsis László Lajos, Zsigó Zsolt Miklós) egyszeri, 100 000 Ft-os ösztöndíjban részesült.
A díjazott fiatalok közül a legfiatalabb pályázónak járó Siemens Junior Díjban Horváth Roland részesült. A 15 éves fiatalnak Károlyi Zsolt, a Siemens K+F gazdasági igazgatója adta át a díjat.
A MISZ legeredményesebb határon túli pályázójának járó különdíjában Imets Tamás, a csíkszeredai Nagy István Művészeti Középiskola diákja részesült. A díjat Dr. Pakucs János tiszteletbeli elnök adta át.
A Stockholm International Youth Science Seminarra történő utazást tanúsító oklevelet Dr. Pakucs János, a MISZ tiszteletbeli elnöke adta át Udvardi Péternek.
Végül Pomezanski György megnyitotta a kiállítást, amelyen a díjazott és leglátványosabb pályamunkákat lehetett megtekinteni május 30-án a Magyar Tudományos Akadémián.
A 25. Ifjúsági Tudományos és Innovációs Tehetségkutató Verseny végeredményét ismertető kiadvány letölthető innovációs portálunkról (www.innovacio.hu).
MISZ-vélemény a használati minta oltalmáról szóló 1991. évi XXXVIII. törvény felülvizsgálatával kapcsolatos koncepcióról
A Szellemi Tulajdon Nemzeti Hivatala felkérte a Magyar Innovációs Szövetséget, hogy véleményezze a használati minta oltalmáról szóló 1991. évi XXXVIII. törvény felülvizsgálatával kapcsolatos koncepciót. A MISZ 2016. május 27-én megküldte állásfoglalást az SZTNH-nak.
A használatiminta-oltalom tárgya
"...Támogatnánk azonban egy olyan megoldást, amely megkülönbözteti a vegyi termékeket a gyógyszerkészítmények és a gyógyszer hatóanyagoktól, amelyek egyértelműen ki lennének zárva a használatiminta-oltalom tárgya közül, ezt a kizárást tehát továbbra is hangsúlyozni kívánjuk. Az egyéb vegyi anyagok, pl.: ragasztóanyagok, élelmiszer-kiegészítők stb. azonban akár élvezhetnék is a használati mintaoltalom előnyeit, ez megkönnyíthetné a magyar feltalálók számára a hazai védelmet a jövőben..."
A megkövetelt alkotói szint (feltalálói lépés) és a technika állása
"...Egyetértünk továbbá azzal, hogy a mintaoltalom előfeltételénél a technika állásával kapcsolatos törvényi definíció a szabadalmi törvényhez hasonlóan kerüljön megfogalmazásra, ugyanakkor a türelmi idő bevezetését kompromisszumos megoldásnak tartjuk..."
A kettős oltalom kizárása
"...A koncepció a változtatás mellett foglal állást, melyet üdvözlünk. Nyilvánvaló, hogy egy párhuzamosan benyújtott kérelem ügyfélszempontból meggondolt stratégiát takar, így ennek a lehetőségnek a megtagadása álláspontunk szerint nem volt fenntartható..."
Jogérvényesítéssel összefüggő kérdések
"...A bitorlási eljárás esetén az eljárás felfüggesztésének kérdése eddig is vita tárgya volt. Figyelemmel arra, hogy a mintaoltalom elnyerése, eltérően a szabadalmaktól, nem igényel mélyebb vizsgálatot, nyilvánvaló, hogy könnyebben elért oltalmat jelent a jogosult részére. Az ilyen mintaoltalom alapján indított polgári jogi bitorlási ügyekben az eljárás felfüggesztése megítélésünk szerint legyen kötelező..."
"...A koncepciós javaslatban szerepel, hogy egy - már bírósági szakaszban lévő - megsemmisítési eljárás legyen összevonva a "hozzá tartozó" bitorlási üggyel. Álláspontunk szerint a megsemmisítési eljárásnak előbb jogerősen le kell záródnia a bitorlás megítéléséhez. A megsemmisítés nem csak "igen-nem" kérdés, egy megsemmisítési eljárás az oltalom részleges fennmaradásával, annak korlátozásával is fennmaradhat. Az igénypont nem csak megsemmisülhet, hanem oltalmi körében korlátozva kelhet életre. Ezért adott esetben csak a jogerősen megállapított, módosított igénypont alapján lehet megállapítani, hogy bitorolt-e a másik fél..."
A MISZ elnöksége ülést tartott 2016. május 18-án, a Szövetség székhelyén, Dr. Szabó Gábor, elnök vezetésével. Többek között a következőkről határoztak.
1. A legutóbbi elnökségi ülés óta végzett munkáról szóló, írásos beszámolót az elnökség, a szóbeli kiegészítésekkel együtt, egyhangúlag elfogadta.
2. A 2016. évi választmányi ülés programjára kért javaslatokat Szabó Gábor az elnökség tagjaitól. Az elnökség, a javaslatokat számba véve, úgy döntött, hogy Parragh Lászlót fogja meghívni a MISZ választmányi ülésére, 2016. június második felére. A felkérés tolmácsolására az elnökség Thernesz Arturt bízta meg.
3. Ábrahám László tájékoztatta az elnökséget arról, hogy részt vett a MISZ képviseletében az Innova Nonprofit Kft. 2016. márciusi és májusi taggyűlésén is. Márciusban bejelentették, hogy ügyvezető váltás lesz, de májusban még sem volt napirenden a kérdés. Azonkívül, hogy elfogadták a 2015. évi éves beszámolót és mérleget, mely pozitív eredménnyel zárult, nem történt semmi jelentős. Ábrahám László kérte a Debreceni Egyetemet, hogy ismertesse hosszú távú szándékát az Innovát illetően.
Szabó Gábor javaslatára az elnökség úgy döntött, hogy udvarias levélben tájékoztatja a Debreceni Egyetemet arról, hogy a MISZ nem zárkózik el üzletrészének eladásától, de az árat nem névértéken, hanem sokkal inkább a könyv szerinti értékből kiindulva képzeli el.
MISZ K+F tagozata ülése
2016. május 9-én tartotta a MISZ K+F tagozata ülését a Bay Zoltán Alkalmazott Kutatási Közhasznú Nonprofit Kft. székhelyén. Dr. Grasselli Norbert tagozati elnök köszöntője után, Dr. Németh József r. alezredes, rendőrségi főtanácsos, az ORFK Rendőrség Tudományos Tanácsa elnöke bemutatta a kormányzati fejlesztési igények támogatására az ORFK által indított Vállalati Együttműködések programját. A prezentációt követően eszmecsere alakult ki a tekintetben, hogy a lehetőségek, a legjobb gyakorlat és a törvényi szabályozás keretein belül milyen eredményeket vár az ORFK a programtól, hogyan tudnak a hazai KKV-k ebbe bekapcsolódni.
Az ülés második részében bemutatkozott a Slot Consulting Kft. és képviseletében Gurály Roland ügyvezető igazgató, majd a Siemens Zrt., melyet Dr. Balázs Gergely György kutatási vezető képviselt. Zárásként a BHE Bonn Hungary Electronics Kft. bemutatkozása következett, Dr. Kazi Károly ügyvezető igazgató ismertette a vállalkozása tevékenységét. Az innovációs projekt tapasztalatok, termékek, szolgáltatások bemutatása, a hozzászólások egész sorát váltotta ki.
Az idei kiválasztásra 2016. május 25-én került sor, Szövetségünk székhelyén. 11 fiatal meghallgatása után a MISZ által felkért háromfős zsűri döntött a részvételről. A zsűri tagjai voltak:
- dr. Kroó Norbert, akadémikus, MTA
- Marton Ákos, a 2015. évi SIYSS magyar résztvevője.
A döntés értelmében a 2016 decemberében megrendezésre kerülő 41. Stockholm International Youth Science Seminar magyar résztvevője Udvardi Péter, a Szent István Gimnázium diákja, a 25. Ifjúsági Tudományos és Innovációs Tehetségkutató Verseny első díjasa.
2016. május 20. és 21-én, Győrben rendezték meg a XXVI. Öveges József Kárpát-medencei Fizikaverseny országos döntőjét, az eredményhirdetésre 2016. május 22-én került sor a Városházán. A verseny fővédnökei Dr. Fazekas Sándor földművelésügyi miniszter és a Magyar Innovációs Szövetség voltak.
A Magyar Innovációs Szövetség képviseletében Budavári László, a Nyugat-dunántúli Regionális Képviselet igazgatója adta át a MISZ különdíját az első helyezett Pácsonyi Péternek, a Zalaegerszegi Zrínyi Miklós Gimnázium tanulójának és tanárának, Pálovics Róbertnek.
A díjazottak névsora megtekinthető az alábbi linken.
Ebben az évben ünnepli alapításának 20. évfordulóját a Budapesti Műszaki és Gazdaságtudományi Egyetem mellett működő Pro Progressio Alapítvány (tagintézményünk), amely tevékenységének középpontjába a tehetséggondozást és az innováció támogatását állította. Az alapítás óta eltelt 20 év alatt közel 5500 egyetemi hallgató és doktorandusz részesült tanulmányi teljesítménye alapján ösztöndíjban, ill. 1,5 Mrd forint értékben kaptak eszköztámogatást tanszékek.
Az alapítvány, melynek elnöke Pakucs János, a 20. évforduló alkalmából 2016. május 13-án, a 120 éves Műegyetemi Szimfonikus Zenekar Zeneakadémián tartott koncertjének támogatásával köszönte meg támogatóinak az egyetemi értékteremtéshez és értékmegőrzéshez való hozzájárulását. Az alapítvány honlapján részletes információk találhatók a pályázatokról, a támogató vállalatokról, az elért eredményekről.
Innovációs és Technológia Fejlesztési Központ Nonprofit Kft. taggyűlése
2016. május 26-án került megrendezésre az Innovációs és Technológia Fejlesztési Központ Nonprofit Kft. rendes évi taggyűlése a társaság pécsi székhelyén. A taggyűlésen a Magyar Innovációs Szövetség képviseletében Higi Gyula, az FB elnöke vett részt.
A taggyűlésen elhangzott többek között, hogy a Pécs Megye Jogú Város Önkormányzata mint legnagyobb tulajdonos, az eddig több tulajdonos által birtokolt Kft-t teljesen saját tulajdonú vállalkozássá kívánja alakítani, a többi tulajdonos kivásárlásával. A Kft. az elmúlt évekhez hasonlóan a 2015. évben is veszteséges volt, és nem tudta ellátni azt a feladatot, amiért eredetileg alakították.
10. Innovációs Nap az Eötvös Loránd Tudományegyetemen
2016. május 11-én immár tizedik alkalommal rendezték meg tagszervezetünk, az ELTE TTK, Gömbaulájában az Innovációs Napot. Az ELTE Innovációs Központjának egész napos szakmai és tudományos rendezvényén átadták az ELTE Innovatív Kutatója díjat a TTK Etológia Tanszék kutatóinak, valamint kihirdették az Innovatív Hallgatói Ötletpályázat eredményét is. A konferencia célja továbbra is az egyetemen keletkezett tudás és alapkutatások gyakorlati életben való hasznosításának ösztönzése; az egyetem és a vállalati szféra kapcsolatainak elősegítése, erősítése volt.
A rendezvényen beszédet mondott Mezey Barna, az ELTE rektora, Bendzsel Miklós a Szellemi Tulajdon Nemzeti Hivatlának elnöke, valamint Surján Péter az ELTE TTK dékánja is. A panelbeszélgetések - amelyeken a témakörök neves hazai szakértői vettek részt - olyan területeket öleltek fel, mint például a kutatókat érintő pályázati lehetőségek, az egyetemi alapkutatásokból kinövő projektek és vállalkozások, egyetem-ipar kapcsolatok, valamint a társadalmi innováció. A rendezvényen megismerhette a közönség az ELTE Innovációs Központjának új igazgatóját, Magyar Dánielt, illetve az új igazgatóhelyettesét Mészáros Eleonórát is.
Tagszervezetünk, az Óbudai Egyetem az idén május 26-án hatodszor rendezte meg a RECCS Tésztahíd-építő Világbajnokságot, amelynek fővédnöke Tarlós István, Budapest főpolgármestere és Barsiné Pataky Etelka, a Magyar Mérnöki Kamara elnöke volt.
Dr. Bagdy László főpolgármester-helyettes úr nyitotta meg a versenyt, és elkezdődhetett a hidak törése. A csapatok 1 kg tésztából épített 1 m fesztávú hidakkal versenyeztek, a szerkezeteket teherbírás és más szempontok alapján szakmai zsűri rangsorolta. Díjazásban a három legnagyobb teherbírású híd-, illetve tartószerkezet részesült. A legszebb kivitelű alkotás a szépségdíjat, a leginkább újszerű megoldású szerkezet pedig az innovációs díjat kapta.
Az idei évben Szabadkáról, Kolozsvárról, Iránból, Lettországból, Litvániából, Lengyelországból, Törökországból, Bulgáriából és Norvégiából érkeztek nevezések, a hazai egyetemek közül pedig a Debreceni, a Szegedi, a Dunaújvárosi és az Óbudai Egyetem csapataitól. A verseny során összesen 16 tésztaszerkezetet törtek a színpadon.
Az Egységes Szabadalmi Bíróság
A Bíróság Elsőfokú Bíróságból, Fellebbviteli Bíróságból és Hivatalból áll. Az Elsőfokú Bíróság központi divíziójának székhelye Párizsban lesz, emellett szakosított szekciók működnek majd Londonban és Münchenben, de elsőfokon regionális és helyi divíziók is működnek majd több tagállamban. A Fellebbviteli Bíróság székhelye Luxembourgban található.
Az Elsőfokú és a Fellebbviteli Bíróság műszaki és jogi képesítésű bíráinak kiválasztása 2016. május 9-én megkezdődött. A bírói állások listája és a jelentkezési feltételek angol, francia és német nyelven érhetőek el az Egységes Szabadalmi Bíróság honlapján.
A pályázatok beérkezésének határideje: 2016. július 4.
2016. június 13-án, a Magyar Tudományos Akadémián (1051 Budapest, Széchenyi István tér 9.) az Európai Beruházási Bank Csoport vállalati szemináriumot szervez, ahol az innovatív és növekvő vállalkozások számára Magyarországon elérhető pénzügyi támogatásaink széles skáláját mutatják be.
Az EBB-csoport InnovFin pénzügyi termékei innovatív európai vállalatok számára érhetőek el kutatási és innovációs (K+I) tevékenységekkel kapcsolatos beruházások céljára. 2020-ig az Európai Unió és az EBB-csoport egyaránt több mint kétszeresére kívánja növelni az európai K+I területén nyújtott kombinált támogatását, több mint 24 milliárd eurót bocsátva rendelkezésre. Az EBB-csoport arra törekszik, hogy a helyi vállalatok és a pénzügyi közvetítők jobban igénybe vegyék ezeket a pénzügyi termékeket.
Baranyai László, Európai Beruházási Bank (EIB), alelnök
Zupkó Gábor, Európai Bizottság magyarországi képviselete, vezető
Pálinkás József, Nemzeti Kutatási, Fejlesztési és Innovációs Hivatal, elnök
Patai Mihály, Magyar Bankszövetség, elnök
Áttekintés az EBB-csoport finanszírozási lehetőségeről:
Flavia Palanza, Közép- és Dél-Kelet-Európában osztály (EIB), igazgató
Célok és lehetőségek az InnovFin Programban:
Julia Taddei, DG Research & Innovation, Európai Bizottság, nemzeti szakértő
Nitan Pathak, Európai Beruházási Alap, intézményes üzletfejlesztés
Marc D'Hooge, EIB, InnovFin programvezető,
Laura Busato, EBB, Innováció Pénzügyi tanácsadó osztály
1) Igényeinek megfelelő növekedő cégek:
MAM Hungária Kft - megerősítendő
2) Élvonalbeli finanszírozás az élettudományok iparában
Gulácsi Gábor, Richter Gedeon, pénzügyi igazgató
A konferencián való részvétel ingyenes, a regisztrációra a jelentkezések beérkezésének sorrendjében kerül sor. A rendezvényre való regisztrációhoz, a kitöltött jelentkezési lapot 2016. június 6-ig küldje meg az innovfinevents@eib.org címre.
2016. június 21-én, a Magyar Nemzeti Kereskedőház székházában (1095 Budapest, Ipar u. 5.) az IFKA Iparfejlesztési Közhasznú Nonprofit Kft. és a MNKH - Enterprise Europe Network megszervezi az ERASMUS Fiatal Vállalkozóknak Program Nemzeti Információs Napot "A Vállalkozás a Nő" c. projektje keretében.
Megnyitó - Az IFKA Iparfejlesztési Közhasznú Nonprofit Kft. szerepe a hazai gazdaságfejlesztésben: Dr. Bárdos Krisztina, ügyvezető igazgató, IFKA Iparfejlesztési Közhasznú Nonprofit Kft.
Női vállalkozók és piacnyitás iránt érdeklődő vállalkozók lehetőségei: ERASMUS Fiatal Vállalkozónak Program pályázati felkészülés - A program részvételi feltételeinek áttekintése, a pályázat menete: Baracsi Mária, nemzetközi kapcsolatok részlegvezető, IFKA Iparfejlesztési Közhasznú Nonprofit Kft.
ERASMUS Fiatal Vállalkozónak Program regisztráció - Tanácsadás a sikeres pályázati anyag összeállításához: az önéletrajz és üzleti terv főbb szempontjai
Baracsi Mária, nemzetközi kapcsolatok részlegvezető, IFKA Iparfejlesztési Közhasznú Nonprofit Kft.
A rendezvényen való részvétel ingyenes, de regisztrációhoz kötött a férőhelyek korlátozott száma miatt. A kitöltött regisztrációs lapot az alábbi email címre várják: info@ifka.hu.
Felelősségteljes kutatás és innováció a társadalommal a társadalomért
2016. június 28-án tagszervezetünk, a Mobilis Interaktív Kiállítási Központ, a Bay Zoltán Alkalmazott Kutatási Közhasznú Nonprofit Kft. székhelyén (1116 Budapest, Kondorfa u. 1., 214 A és 214 B terem) megszervezi a "Felelősségteljes kutatás és innováció a társadalommal a társadalomért" c. gyakorlatorientált szemináriumot.
A felelős kutatás és innováció (RRI) fogalmi és szemléleti keretei
RRI önértékelő eszköz I.
A felelős kutatás és innováció területei és az RRI Eszköztár
A felelős kutatás és innováció (RRI) jelentősége
Problémamegoldás az RRI Eszköztár segítségével
RRI önértékelő eszköz II.
Az online tanulás folyamata, a képzés zárása
A képzés további elemei a szemináriumot követően
Önálló tanulás, esettanulmányok
Webinárium tréner irányításával
A képzésen való részvétel ingyenes, de előzetes regisztrációhoz kötött.
Jelentkezését 2016. június 15-ig a kobor.agnes@mobilis-gyor.hu e-mail címen.
Az Ablakon Bedobott Pénz (ABP) Program keretében a KÖVET Egyesület összegyűjti azokat az intézkedéseket, projekteket, beruházásokat, amelyek környezeti és gazdasági szempontból is előnyösek. A KÖVET Egyesület 2016/2017-ben 12. alkalommal szervezi meg az ABP Programot. A résztvevő szervezetek kétoldalas esettanulmány keretében mutatják be az elmúlt években sikeresen megvalósított intézkedéseiket, azok megtérülési idejét, környezeti megtakarítási eredményeit. Az esettanulmányokat a 2017-es Ablakon Bedobott Pénz című kiadványban, valamint a www.ablakonbedobottpenz.hu oldalon lévő online adatbázisban teszik közzé. Az esemény szakmai partnere a Magyar Innovációs Szövetség.
A KÖVET szakértői az intézkedéseket a helyszínen auditálják, majd független, szakmai zsűri dönt: kik kapják a 2017-es Környezeti Megtakarítás Díjakat.
- Karbon-megtakarítás különdíj: a legtöbb CO2 egyenérték kibocsátás megtakarítását eredményező intézkedések
- ÚJ KATEGÓRIA: karbon-megtakarítás különdíj a legtöbb CO2 egyenérték kibocsátás megtakarítását eredményező intézkedések non-profit szervezetnél / intézménynél
Szándéknyilatkozat aláírása: 2016. szeptember 30.
Esettanulmányok elkészítése: 2016. december 12.
Helyszíni auditok: 2017. március 15-ig
A programba olyan 5 éven belül megvalósult környezetvédelmi beruházásokkal, intézkedésekkel lehet jelentkezni, melyek gazdaságilag megtérülnek. A jelentkezés feltétele, hogy a fejlesztéseket alátámasztó adatok rendelkezésre álljanak (számszerűsített környezeti javulás, környezeti javulás CO2 egyenértékre átszámítva, beruházási költség, éves működtetési költség, éves megtakarítás és megtérülési idő).
A benyújtott intézkedéseknek minden esetben már megvalósult, működő és pénzügyileg megtérülő fejlesztéseknek kell lenniük, de a megtérülés dátuma a program végét követően is lehet. A jelentkezők szervezetenként maximum 10 különböző intézkedéssel vehetnek részt a programban. Lehetőség van arra is, hogy két vállalat vagy szervezet közösen megvalósított fejlesztését közös esettanulmány keretében mutassa be.
Jelentkezni a szándéknyilatkozat kitöltésével lehet, amely letölthető az alábbi oldalról, melyet elektronikus úton kell eljuttatni a KÖVET Egyesülethez, Supka Bálint projektfelelős részére (supka.balint@kovet.hu).
A KÖVET Egyesület MISZ tagok számára a részvételi díjból 15% kedvezményt biztosítanak.
További információk a programról és a részvételi díjakról az alábbi linken megtekinthetőek.
Susanne Chishti, Janos Barberis (szerk.): The FINTECH Book: The Financial Technology Handbook for Investors, Entrepreneurs and Visionaries (A pénzügyi technológia kézikönyve befektetőknek, vállalkozóknak és látnokoknak) - Wiley, 2016
Hasznos segédkönyv az új világhoz.
A technológia-alapú pénzügyi szolgáltatások Nagy Bummjának korát éljük, amint robbanásszerűen elöntik a világot, s megjelennek mind az üzleti, mind a magánéleti pénzügyek minden szegmensében. Fajtáik változatosságát és fejlődését csak az arra szakosodottak képesek áttekinteni, viszont mind többeknek érdemes kiigazodni közöttük, mert gyorsan erősödik a tendencia, hogy alkalmasabb/kényelmesebb, vagy épp csak mindig kézközeli lehetőségként egyre inkább átveszik a hagyományos ilyen szolgáltatások helyét. Az így születő lehetőségek univerzuma szédítő - a könyv tartalma ehhez illeszkedően gazdag és sokrétű.
Már sikeresen kibontakozó innováció a közösségi források bevonása (crowd-sourcing) az innovációk finanszírozásába. A szerkesztők itt a szellemi tőkével tettek hasonlót - amint írják, ez a mű a téma első globális közösségi szellemi hozzájáruláson alapuló feldolgozása. Ez azt jelenti, hogy globális közösséget teremtettek a technológia-alapú pénzügyi szolgáltatókból, és az abban résztvevőktől kértek be ismertetéseket - így az iparág minden szegmensének szereplői szóhoz juthattak. A kötet tartalmát a következő adatokkal mutatják be: • 27 országból 160+ szerző 189 absztraktot küldött be e könyvhöz • Kikérték az említett közösség véleményét, közülük melyek kifejtése kerüljön be, és ennek alapján 86 szerzőt kértek fel egy-egy fejezet megírására - ezek kerültek a kötetbe. • E szerzőgárda összetételét kérdőívvel feltérképezték. 20 országból vannak; 60%-nak van posztgraduális képzettsége; csaknem 50% az iparágban működő startup cégnél vállalkozó, sokuk alapítóként; további 25% már bevezetett pénzügyi vagy technológiai cégtől van; újabb 25% az iparághoz kapcsolódó szolgáltatóktól, pl. jogi vagy tanácsadó cégtől.
Az eredményt - e kötetet - a Wiley így mutatja be: "Alapvető útmutató az iparág élvonalbeli bennfenteseitől a pénzügyi technológiák forradalmába, és az ott végbemenő teremtő rombolásba, innovációba és az ebből születő lehetőségekbe. Részletesen és hozzáértő kritikával ismerteti az iparág kulcsfontosságú fejlesztéseit, első kézből származó információt kínálva azoknak, akik hasznot akarnak húzni e jövedelmező piacból."
A szerkesztők hangsúlyozzák: a pénzügyi technológia 2016 egyik legígéretesebb iparága; forradalma, amelyet az innovatív üzleti- és jövedelmi modelleket, új termékeket és szolgáltatásokat megvalósító startupok hulláma hajt előre, globális léptékben jobbá formálja a pénzügyeket. A mindent átható változást a következő, jól felfogható párhuzammal érzékeltetik. 2007-ben indultak az e-könyv olvasók, ám a piacot a nyomtatott könyvek és azok kiadói uralták. Napjainkra az e-könyvek a perifériáról gyors növekedéssel a piac közepére kerültek, életünk részévé váltak. Diadalmenetükben megmutatkozik a fogyasztók hajlandósága, mohósága, hogy kényelemhez jussanak, akkor is, ha azt komplex új technológiák, értékesítési csatornák és üzleti modellek teszik lehetővé. Ennek a hasonmását látjuk ma a pénzügyi szolgáltatások iparágában. (Amint a könyv is megmutatja, sokkal szélesebb, sokrétűbb skálán.)
Meghatározó jelentőségűként emelik ki, hogy az iparág innovátorai a szokásos ügyleteket nemcsak kényelmesebben végezhetőkké teszik, hanem hozzáillesztik ahhoz is, ahogy a fogyasztók az ugyancsak gyorsan fejlődő "okos" eszközeiket használják. Szintúgy azt is, hogy itt szükségképp egymásnak feszülnek a pénzügyi szolgáltatások hagyományos szereplői a szóban forgó újakkal, s az előbbieknek, ha versenyben akarnak maradni, maguknak is be kell vonniuk az új innovációkat.
Carlo Rovelli: Hét rövid fizikalecke - Park Könyvkiadó, 2016
Rovelli, a kutatás élvonalában dolgozó elméleti fizikus itt kétszeresen is a lehetetlent valósítja meg: mindenkinek teljesen érthetően mutatja be a modern fizika hét kulcsfontosságú területét, méghozzá nagyon röviden és mégis tökéletesen követhetően. (Kevésbé sikerült ez az egyik legnehezebben megragadható tényező, az idő modern felfogásának bemutatásában).
A modern fizikát kevesen értik, de valamennyien használjuk: nélküle nem lennének elektronikus és infokommunikációs eszközeink, és számos más technológiánk. Eredményeit túlnyomó részt a felsőfokú matematika eszközeivel fedezték fel, azokkal írják le, ezért olyan nehéz felfognunk. Rovelli könyvét különösen megragadóvá teszi a modern tudomány iránti lelkesedés, amit könyvében az olvasó is átérezhet.
Íme könyve bemutatása az arra legilletékesebbtől: tőle: "Ezek a leckék azoknak íródtak, akik egyáltalán nem vagy csak alig ismerik a modern tudományt. Együttesen gyors áttekintést adnak a 20. századi fizikában lezajlott nagy forradalom legnevezetesebb és leglebilincselőbb aspektusainak némelyikéről, s még inkább azokról a kérdésekről és rejtélyekről, amelyeket ez a forradalom vetett fel. A tudomány ugyanis megmutatja, hogyan érthetjük meg jobban a világot, de azt is világossá teszi, hogy mi mindent nem tudunk még. Az első leckét Albert Einstein általános relativitáselméletének szenteljük, a "legszebbnek valamennyi elmélet közül". A másodiknak a kvantummechanika a tárgya, s vele a modern fizika leginkább zavarba ejtő vonatkozásai. A harmadik lecke a kozmoszról szól, az általunk is lakott világmindenségnek, az univerzumnak a szerkezetéről. A negyedikben az elemi részecskékről lesz szó. Az ötödik lecke megismerteti az olvasót a kvantumgravitációval: az ez irányú folyamatos erőfeszítések a 20. századi nagy felfedezések szintézisét keresik. A hatodikban olvashatunk a valószínűségről, valamint a fekete lyukak hőjéről. Lezárásképpen az utolsó fejezet visszatér önmagunkhoz, s azt firtatja, miként vagyunk képesek gondolkodni ebben a modern fizika által leírt különös világban."
Rovelli a természettudományos világképnek egy olyan arcát is megmutatja, amely a legtöbbeknek meglepő lehet: az elmélet szépségét. Nagy matematikusoknál olvasható hasonló: hogy csak az az elmélet, képlet lehet igazán jó, amelyik szép is. Itt Einsteinről írja a következőket, ami szintúgy jellemzi az ő hozzáállását is: "Vannak vitathatatlan remekművek, amelyek mélységesen megindítják az embert: ilyen Mozart Rekviemje, ilyen az Odüsszeia, a Sixtus-kápolna freskói, a Lear király. Hogy ragyogó szépségüket megragadjuk, olykor hosszas tanulóidőre van szükség. De a tiszta szépség lesz érte a jutalmunk. És nem csak az: egyszersmind a világ új szemléletmódja bontakozik ki előttünk. Albert Einstein kincse, az általános relativitáselmélet, ezek közé a remekművek közé tartozik."
El is mondja, hogyan érzett rá Einstein elméletének lényegére, és "Olyan volt mindez, akár egy varázslat" Nem állítható, hogy a leckéi során az olvasó is biztosan átél hasonló élményeket, amint a segítségükkel közelebb kerül a modern fizika világképéhez, annak a világunk mibenlétét feltáró felfedezéseihez, ám biztosan többet ért majd belőlük, mint mielőtt e kötetbe belefogott. Marad persze így is olyan, amit megértünk ugyan, ám felfogni, az már más kérdés. Íme, egy példa, amelyben ez épp úgy megmutatkozik, mint a fizika világképének a fejlődése. Newton -írja Rovelli - erőhatásnak tételezte a gravitációt, és önálló létezőnek a teret, amelyben az a testek között hat. Einsteiné, írja, "az a különleges gondolat, az igazi lángelme megnyilatkozása, hogy a gravitációs mező nem szétterjed a térben: a gravitációs mező maga a tér. Ez az általános relativitáselmélet alapgondolata."
Dóra Melinda Tünde: Kertkaland - Termelj magadnak zöldséget! - Central Könyvek, 2015
"Ami jó, az hizlal, egészségtelen vagy erkölcstelen" állítja a cinikus mondás. Itt a tökéletes ellenpélda: a kerti zöldség. Nagyon finom tud lenni, emellett nem hizlal, nagyon egészséges, s legfeljebb akkor erkölcstelen, ha a szomszédtól lopjuk.
A kerti zöldségek sok fajtájának különösképp erénye, hogy kert sem feltétlenül kell hozzájuk: megteszi egy kisebb láda, vagy nagyobb cserép is. Kell még egy kevés föld, és nem kevés hozzáértés. Utóbbi tényleg nélkülözhetetlen, ha az ember otthonra saját birtokot akar, ha csak cserépnyit is. Nélküle már akkor csúnyán koppanhat, ha boltban vesz szépséges cserepes fűszernövényt. Eléggé gyakori, hogy az ármányos jószág nem földben lakik, hanem gondosan kiadagolt tápanyaggal turbózott tőzegszerűségben, amelyben pár nap után szépen éhen hal, hacsak át nem ültetik. Ellene szól továbbá, hogy a városi embernek az is érdekes élmény, ahogy kihajt, majd felcseperedik az ültetvénye. A türelmetlenebbeknek kicsit bosszantó, hogy már két napja elültettem, s még mindig semmi, ám ha szakszerűen előkészített, a növénynek megfelelő minőségű talajba a jó naptári időzítéssel, a kellő módon vetjük a magokat, az igényeik szerint gondoskodunk róla, hogy fényt, árnyékot, vizet, meleget kapjanak a növénykék, akkor jó esélye van, hogy előttünk kibontakozva, a saját menetrendje szerint megérkezik majd a finom, ropogós salátának való.
Egyszóval, kell egy jó útmutató, amilyen ez a könyv. Még multifunkcionális is. Ha az ember eddig nem foglalkozott kertészkedéssel, úgy is olvasgathatja, mint valami útikalauzt ebbe a különös világba, amelyben érdekes anyagokkal és technológiákkal oly sokféle különös növényt lehet termelni. Ha nem ismerjük ezeket, már az is izgalmas, ahogy a leírásokból elképzeljük, "kóstolgatjuk", válogatjuk, mivel gazdagítsuk majdan az étrendünket. Hát még az, hogy milyen sokféle ehető növény teremhet meg a kertecskénkben, s azoknak is hány fajtája létezik. A tartalomjegyzékből sorolva: • Bab • Bazsalikom • Borsó • Cékla • Cukkini • Ehető virágok (!) • Eper • Hagymafélék • Kapor • Krumpli • Leveles kel • Paprika • Paradicsom • Petrezselyem • Retek • Salátaféleségek • Sárgarépa • Spenótfélék • Uborka
Az ilyen érdekességek szórakoztatnak - ahhoz viszont hogy majd kedvünkre élvezhessük a munkánk eredményét, "növényét", nagyon sok gyakorlati ismeret és mesterfogás is kell. A szerző bőségesen ellát ezekkel, beleértve még azt is, hogyan tegyük el a termést későbbi fogyasztásra.
Őt így mutatja be a kiadó: "Dóra Melinda Tünde 15 évet dolgozott gazdasági újságíróként, majd egy hirtelen váltással kertész lett. Az általa alapított Kíváncsi Kert a legjobb budapesti éttermeknek szállít olyan zöldségeket, amelyeket korábban csak Bécsből vagy Párizsból tudtak rendelni. A kertészet módszereit tekintve ökológiai, vagyis inkább csak a kártevők akadályozására, életterük csökkentésére törekszik, nem kipusztításukra vagy a talaj sterilizálására." Könyvének igen rokonszenves vonása az előadásmód közvetlensége. Egyaránt érződik belőle, hogy igazán kedveli a kertészkedést, s hogy úgy igyekszik beavatni abba az olvasót, hogy az annak is örömforrássá váljék.
A megértést segítő képekkel és útmutató ábrákkal, továbbá időrendi táblázatokkal igen jól kiegészített szöveg fejezetei: • Nekiindulás nulláról ("úgy, hogy semmit sem tudunk róla") • Mit várhatunk saját konyhakertünktől? • Nagyszüleink módszerei és az új módszerek • Szerkezetek a kertben • Vetés • Palántázás • Gazolás • Öntözés • Természetes tápok • Kertevő kártevők • Gondoljunk a télre • A veteményes megtervezése • Kertészeti naptár (merthogy "Mindennek rendelt ideje van") • Vetésterv: Családi kiskert • Vetésterv: Buja balkon • Termesztési útmutató 4 személyre.
Jazzy Rádió, 2016. május 12., csütörtök
Intel Nemzetközi Tudományos és Műszaki Verseny
"...Először vannak a különböző országokban lokális versenyek. Közel egymillió középiskolás diák mérkőzik meg és a legjobbak mennek tovább ugye erre az amerikai versenyre. Magyarországon ez úgy néz ki, hogy Magyarországon az Ifjúsági Tudományos és Innovációs Tehetségkutató Verseny, a szervező pedig a Magyar Innovációs Szövetség. Tehát, ők az ISEF hivatalos partnerei. És akkor nagyon sok kategória van..."
U-szeged.hu, 2016. május 13., péntek
A robotépítés, a napkollektor fejlesztés és az animációs film "csak" hobbi
Metropol.hu, 2016. május 13., péntek
"...Különdíjban részesült Bálint Karola ShopMap című projektje az Intel által támogatott 2016-as Nemzetközi Tudományos és Innovációs Versenyen (ISEF), az elismeréseket pénteken adták át az Arizona állambeli Phoenixben. Bálint Karola ShopMap című projektjével a csongrádi Batsányi János Gimnázium végzős diákjaként nevezett tavaly a versenyre és nyerte meg az Oracle Academy egyik különdíját rendszerszoftverek/mobilalkalmazások kategóriában..."
Magyarszo.com, 2016. május 13., péntek
Ma.hu, 2016. május 13., péntek
Magyar shoppingolássegítő app sikere az Intel ISEF-en
Elelmiszer.hu, 2016. május 13., péntek
"...2016-ban a Magyar Innovációs Szövetség két magyar, Király Szilvia és Bálint Karola is kijuttatott az Intel International Science and Engineering Fair (ISEF) világversenyére, ahol 1700 másik fiatallal versenyeztek a nagydíjakért és különdíjakért..."
Technokrata.hu, 2016. május 13., péntek
Nrgreport.com, 2016. május 13., péntek
Adj energiát ötletednek! - Európa legnagyobb cleantech üzleti ötletversenye
Portfolio.hu, 2016. május 13., péntek
Prototípust fejlesztenél? Itt a 6 milliárdos uniós támogatás
Insiderblog.hu, 2016. május 13., péntek
Index.hu, 2016. május 13., péntek
"...2016-ban a Magyar Innovációs Szövetség két magyart, Király Szilviát és Bálint Karolát is kijutatta az Intel International Science and Engineering Fair (ISEF) világversenyére, ahol 1700 másik fiatallal versenyeztek a nagydíjakért és különdíjakért. Két teljesen eltérő területen próbálkoztunk: bevásárlós mobilalkamazással és kemoterápiás gyógyszerek teszteléséhez használható őssejtkutatással. Előbbivel Bálint Karola elhozta az Oracle Academy díját..."
"...Több mint 1700, még gyerekcipőben járó, tinédzserkorú vagy éppen hogy 18 éves diák gyűlt össze a világ legnagyobb innovációs versenyén, az Intel International Science and Engineering Fairen (ISEF), hogy bemutassák egyáltalán nem gyerekcipőben járó projektjeiket..."
Hirek.prim.hu, 2016. május 13., péntek
Epiteszforum.hu, 2016. május 13., péntek
Class FM, 2016. május 13., péntek
Intel különdíj
"...Magyar diáklány nyert innovációs különdíjat az Intel világversenyén. A vásárlásban segít az az alkalmazás, amit a 19 éves Bálint Karola fejlesztett ki, aki programozást tanul..."
Magyar idők, Lugas melléklet, 2016. május 14., szombat, 1-2. oldal
"...A Magyar Innovációs Szövetség áprilisi közgyűlésen Palkovics László oktatási államtitkár ugyanakkor arról beszélt, hogy az ország az elmúlt években fokozatosan szembesült azzal, hogy mind kevesebb fiatal jelentkezik matematikai, természettudományos, műszaki és informatikai képzésekre, az ilyen végzettségű munkavállalók hiánya pedig a gazdaság stabilitását veszélyezteti..."
Gyártástrend Magazin, 2016. május 14., szombat, 12-15. oldal
IoT az Iparban
Gyártástrend Magazin, 2016. május 14., szombat, 40-43. oldal
Ipar 4.0 jövőorientált felhasználóknak
Gyártástrend Magazin, 2016. május 14., szombat, 48-49. oldal
Ipar 4.0 - egy folyamatosan változó definíció
Innoportal.hu, 2016. május 14., szombat
Magyar lányt nyert különdíjat az Intel ISEF innovációs versenyen
Librarius.hu, 2016. május 14., szombat
24.hu, 2016. május 14., szombat
"...Kihirdették az Intel által támogatott nemzetközi, tudományos és innovációs verseny, az Intel ISEF (Intel International Science and Engineering Fair) különdíjasait. Az idei díjazottak között van hazánk képviselője, Bálint Karola is..."
12.kerulet.ittlakunk.hu, 2016. május 14., szombat
Őssejtekből épít érfalat a Városmajori Gimi 11. osztályos diákja, Király Szilvia
Euroastra.hu, 2016. május 14., szombat
Szeretlekmagyarorszag.hu, 2016. május 15., vasárnap
Forradalmasíthatja a vásárlást egy csongrádi diáklány
"...Bálint Karola egy bevásárlós alkalmazással jutott ki a világ egyik legnagyobb innovációs versenyére, és zsebelte be a különdíjat. Különdíjat kapott egy hódmezővásárhelyi diáklány, Bálint Karola a 2016-os Nemzetközi Tudományos és Innovációs Versenyen, amelyet az Intel támogatott..."
Profitline.hu, 2016. május 15., vasárnap
Ábra - A kutatás-fejlesztés ráfordításai Magyarországon
Euroastra.hu, 2016. május 15., vasárnap
Csodák Palotája - 2016. május 12-től - 2 helyszínen, 2 féleképpen
Mno.hu, 2016. május 16., hétfő
Kelet Magyarország, 2016. május 17., kedd, 1+4. oldal
Elindult a világhír felé a lippais diák
"...Közel félszáz magas szintű projekt és 62 ország fiatal feltalálója adott randevút egymásnak április végén a George R. Brown Kongresszusi Központban, Houstonban, az I-SWEEEP Nemzetközi Fenntarthatósági Diákolimpián. A közel ötezer versenyző között ott volt a Lippai János Szakközépiskola és Szakiskola diákja, a 11. osztályos Terék Viktor is, aki felkészítő tanárával, Pótor Ferenccel egy olyan projekten dolgozott már több mint egy éve, ami kiérdemelte a nemzetközi figyelmet..."
Fejér Megyei Hírlap, 2016. május 17., kedd, 13. oldal
Negyed évszázad a magyar vállalkozókért
IT-Business, 2016. május 17., kedd, 32-35. oldal
A nők jobb kódot írnak, mint a férfiak?
Sg.hu, 2016. május 17., kedd
Realista.hu, 2016. május 17., kedd
2016 végére kész a szegedi szuperlézer épületkomplexuma
Markamonitor.hu, 2016. május 17., kedd
Mmonline.hu, 2016. május 17., kedd
Megvannak a legkiválóbb vállalatok
Privatbankar.hu, 2016. május 17., kedd
Megvan a lista: ezek Magyarország legkiválóbb vállalatai
Profitline.hu, 2016. május 17., kedd
Humanpolitika.hu, 2016. május 17., kedd
Trademagazin.hu, 2016. május 17., kedd
Edupress.hu, 2016. május 17., kedd
"...Különdíjban részesült Bálint Karola ShopMap című projektje az Intel által támogatott 2016-as Nemzetközi Tudományos és Innovációs Versenyen (ISEF), az elismeréseket május 13-án adták át az Arizona állambeli Phoenixben..."
Zetapress.hu, 2016. május 17., kedd
Fiatalok az Akadémián
Szon.hu, 2016. május 17., kedd
Milánóba és Houstonba is eljutott a nyíregyházi diák feltaláló
"...Az első körben a Magyar Innovációs Szövetség bírálóbizottsága döntött arról, kivitelezhető-e a projekt, érdemes-e a kidolgozásra..."
Mon.hu, 2016. május 17., kedd
Hrportal.hu, 2016. május 17., kedd
Ezek a legkiválóbb magyarországi vállalatok
Erdon.ro, 2016. május 17., kedd
"...Az első körben a Magyar Innovációs Szövetség bírálóbizottsága döntött arról, kivitelezhető-e a projekt, érdemes-e a kidolgozásra. Legalább 15-ször jártunk Budapesten, míg a szakembereket meggyőzve eljutottunk a 24. Ifjúsági Tudományos és Innovációs Tehetségkutató Versenyre, ahol elsők lettünk, így a tanév elején mehettünk Milánóba, az európai döntőbe. Sajnos ott nem értünk el helyezést, a szövetség mégis bennünket nevezett a houstoni világversenyre. Épp az iskola parkolójában álltam, amikor hívtak telefonon, s a meglepetéstől majdnem elejtettem a készüléket..."
Orientpress.hu, 2016. május 17., kedd
Új Dunántúli Napló, 2016. május 18., szerda, 11. oldal
Hogy a jó ötletből sikeres üzlet legyen
Magyar Hírlap, 2016. május 18., szerda, 11. oldal
Érkeznek a támogatási kérelmek
"...A versenyképesség érdekében nem szabad elhanyagolni a biológiai innovációt..."
Világgazdaság, 2016. május 18., szerda, 2. oldal
Kiváló vállalatokat választottak a britek
Világgazdaság, 2016. május 18., szerda, 1+3. oldal
Leintés előtt a Jeremie-alapok
Webradio.hu, 2016. május 18., szerda
Nemzetközi innovációs versenyen kapott különdíjat egy szegedi hallgató
"...Bevásárlós mobilalkalmazással nyerte el Bálint Karola, a Szegedi Tudományegyetem (SZTE) elsőéves, programtervező informatikus szakos hallgatója az Oracle Academy díját az Intel világversenyén..."
Sikerado.hu, 2016. május 18., szerda
"...Az Intel innovációs világversenyére a Magyar Innovációs Szövetségnevezte Bálint Karolát és Király Szilviát, ők a 24. Ifjúsági Tudományos és Innovációs Tehetségkutató Verseny díjazottjai. A versenyre idén több mint 1700, 21 év alatti fiatalt hívtak meg, 77 országból..."
Magyaridok.hu, 2016. május 18., szerda
Profitline.hu, 2016. május 18., szerda
5 ezer dolláros különdíjat nyert egy szegedi hallgató a ShopMap alkalmazással
Hirado.hu, 2016. május 18., szerda
Bonline.hu, 2016. május 18., szerda
Techmonitor.hu, 2016. május 18., szerda
Pcpult.hu, 2016. május 18., szerda
U-szeged.hu, 2016. május 18., szerda
Hirek.prim.hu, 2016. május 18., szerda
Szegedma.hu, 2016. május 18., szerda
Infovilag.hu, 2016. május 18., szerda
Karola vásárolni megy - ötezer dollárért
Brandtrend.hu, 2016. május 18., szerda
Innoportal.hu, 2016. május 18., szerda
Két magyar startup a Telekom Innovációs Verseny legjobbjai között
Mmonline.hu, 2016. május 18., szerda
Budapestre jön az innovációs verseny
Gazdasagiradio.hu, 2016. május 18., szerda
Magyar startupok a Telekom innovációs versenyének dobogóján
Mediapiac.com, 2016. május 18., szerda
Két magyar startup mutatkozik be az innovációs versenyen
Mediainfo.hu, 2016. május 18., szerda
Magyar sikerek a DT innovációs versenyén
Socialbranding.hu, 2016. május 18., szerda
Marketinginfo.hu, 2016. május 18., szerda
Tozsdeforum.hu, 2016. május 18., szerda
Ezek Magyarország legkiválóbb vállalatai
Vg.hu, 2016. május 18., szerda
Kiváló magyar vállalatokat választottak a britek
Gepnarancs.hu, 2016. május 18., szerda
SMART 2016: hogyan lehet hazánk a digitális ipari forradalom nyertese?
Hvg.hu, 2016. május 18., szerda
Hogyan lehet Magyarország a nyertese annak, ami most történik a világban?
Computerworld.hu, 2016. május 18., szerda
Esemenymenedzser.hu, 2016. május 18., szerda
Brain Bar Budapest 2016. június 2-4.
Leintés előtt a Jeremie
Zoldtech.hu, 2016. május 18., szerda
Haon.hu, 2016. május 18., szerda
Ötletek, amik előreviszik a világot
Trendfm.hu, 2016. május 18., szerda
Bdpst24.hu, 2016. május 18., szerda
InfoRádió, 2016. május 18., szerda
Petőfi Rádió, Talpra magyar, 2016. május 18., szerda
Különdíjat kapott egy csongrádi diáklány az ISEF-en
Bors, 2016. május 19., csütörtök, 10. oldal
Magyar Idők, 2016. május 19., csütörtök, 6. oldal
A belvárosban kaphat helyet a Rubik-ház
A magyar Nobel-díjasok parkját építik fel Lágymányoson
Magyar Nemzet, 2016. május 19., csütörtök, 13. oldal
Zavarok az uniós pénzosztásban
Figyelő, 2016. május 19., csütörtök, 55-56. oldal
Hajdú-Bihari Napló, 2016. május 19., csütörtök, 3. oldal
Temérdek üzleti elképzelés van a ?atalokban
Metropol, 2016. május 19., csütörtök, 10. oldal
Idén is lett magyar díj az ISEF-en
Promenad.hu, 2016. május 19., csütörtök
Tudomany.ma.hu, 2016. május 19., csütörtök
Mediainfo.hu, 2016. május 19., csütörtök
Magyar applikációt díjazott az Intel
Gyartastrend.hu, 2016. május 19., csütörtök
Nemzetközi innováció díj az SZTE hallgatójának
Life.hu, 2016. május 19., csütörtök
Hirek.prim.hu, 2016. május 19., csütörtök
Bonline.hu, 2016. május 19., csütörtök
Objektivhir.hu, 2016. május 19., csütörtök
Napi.hu, 2016. május 19., csütörtök
Magyar fejlesztés forradalmasíthatja az űripart
Technokrata.hu, 2016. május 19., csütörtök
Pannonnovum.hu, 2016. május 19., csütörtök
Portfolio.hu, 2016. május 19., csütörtök
50 milliárddal több EU-pénz jut idén vidékfejlesztésre
Ötven milliárddal több EU-pénz jut idén vidékfejlesztésre
Ezek a startupok nemsokára megváltoztatják az életünket
Hvg.hu, 2016. május 19., csütörtök
Magyaridok.hu, 2016. május 19., csütörtök
Gyorplusz.hu, 2016. május 19., csütörtök
Ezermilliárd már pályázható
Összefoglaló a Smart City legutóbbi előadásáról: Living lab - a városi laboratórium, mint fejlesztési modell
225 millió forintot fektettek be startupokba magyar üzleti angyalok
Civishir.hu, 2016. május 19., csütörtök
Innovatív férfiholmi nyert Debrecenben
"...Startup-Standup pályázat döntője zajlott az egyetemen..."
Innoportal.hu, 2016. május 19., csütörtök
Az IT-n keresztül vezet a kisvállalati siker útja
Haon.hu, 2016. május 19., csütörtök
Digitalhungary.hu, 2016. május 19., csütörtök
Szombathelyi7.hu, 2016. május 19., csütörtök
Realista.hu, 2016. május 19., csütörtök
Orientpress.hu, 2016. május 19., csütörtök
Hazai fejlesztés forradalmasíthatja a nemzetközi űripart
Magyarmezogazdasag.hu, 2016. május 19., csütörtök
A robottechnika vonzóvá teheti mezőgazdaságot a fiatalok számára
Computerworld.hu, 2016. május 19., csütörtök
Brandtrend.hu, 2016. május 19., csütörtök
Kína nyitott a magyar ötletekre
Trend FM, 2016. május 19., csütörtök
Folyamatosan fejlődő és teret nyerő rendszer az IOT
MTV, Híradó délben, 2016. május 19., csütörtök
Júliusban Budapesten ülésezik a Magyar-Amerikai Üzleti Tanács
DUNA TV, 2016. május 19., csütörtök
ECHO TV, Hírek, 2016. május 19., csütörtök
Magyarország az autóipari kutatás és fejlesztés meghatározó központja lehet, mondta Orbán Viktor
Nyíregyházi TV, 2016. május 19., csütörtök
Agrár Élet Magazin, 2016. május 20., péntek, 66-67. oldal
Előtérben az innovációk díjazottjai
AgrárUnió, 2016. május 20., péntek, 4+6+8. oldal
PCWorld, 2016. május 20., péntek, 16. oldal
Erősít a Smart 2016
Magyar Hírlap, 2016. május 20., péntek, 1+8. oldal
Orbán: Magyarország az ipari digitalizáció nyertese lehet
Vásárhelyi híradó, 2016. május 20., péntek, 3. oldal
Innovációk az ötödik Tedx-en
Piacesprofit.hu, 2016. május 20., péntek
Uzleti-innovacio.blog.hu, 2016. május 20., péntek
Nepszava.hu, 2016. május 20., péntek
ELI: A magyar Szilícium-völgy
Insiderblog.hu, 2016. május 20., péntek
Euroastra.hu, 2016. május 20., péntek
Brandtrend.hu, 2016. május 20., péntek
Mi lesz a gazdasági siker kulcsa?
Esemenymenedzser.hu, 2016. május 20., péntek
Realista.hu, 2016. május 20., péntek
A Belvárosba kerülhet a Rubik-múzeum
Gazdasagiradio.hu, 2016. május 20., péntek
Minuszos.hu, 2016. május 20., péntek
A legjobb tíz között a PersonalVideo és a Slamby
"...Idén először lesz nyilvános a Telekom Innovációs Versenysorozat záróeseménye, a Telekom Innovation Expo, amelynek Berlin és Krakkó után most Budapest ad otthont a május 23-án megrendezésre kerülő SMART 2016 konferencián..."
Digitalhungary.hu, 2016. május 20., péntek
Trendfm.hu, 2016. május 20., péntek
Szegedma.hu, 2016. május 20., péntek
Parragh László Szegeden: A kutatás-fejlesztés a jövő kulcsa
Trend FM, 2016. május 20., péntek
Techmonitor Magazin, 2016. május 21., szombat, 9. oldal
Kanizsaujsag.hu, 2016. május 21., szombat
Vállalkozásfejlesztés és foglalkoztatás bővítés a fókuszban
Insiderblog.hu, 2016. május 21., szombat
444.hu, 2016. május 22., vasárnap
"...Magyarországról most először mehetett két versenyző: a Magyar Innovációs Szövetség hazai versenyét megnyerő Király Szilvia és a 3. helyezett Bálint Karola. Karola a nemzetközi versenyen is hatalmas sikert ért el..."
Mixonline.hu, 2016. május 22., vasárnap
Okostechnológiai fejlesztések a Smart konferencián
Erdon.ro, 2016. május 22., vasárnap
Faktor.hu, 2016. május 22., vasárnap
Magyar Idők, 2016. május 23., hétfő, 12. oldal
Áthidaló finanszírozás a kutatóknak
Jövő Gyára, 2016. május 23., hétfő, 5. oldal
Jövő Gyára, 2016. május 23., hétfő, 1+8+9. oldal
Mérnöki szakértelemmel a fenntartható jövőért
Jövő Gyára, 2016. május 23., hétfő, 24-25. oldal
Ipar 4.0 - a változás elkerülhetetlen
Jövő Gyára, 2016. május 23., hétfő, 28-30. oldal
Pecsma.hu, 2016. május 23., hétfő
Insiderblog.hu, 2016. május 23., hétfő
Erdely.ma, 2016. május 23., hétfő
Szakmai innovációs konferencia és nyílt nap Aradon
Hirek.prim.hu, 2016. május 23., hétfő
Bonline.hu, 2016. május 23., hétfő
Pcpult.hu, 2016. május 23., hétfő
Gyorplusz.hu, 2016. május 23., hétfő
Technokrata.hu, 2016. május 23., hétfő
Innoportal.hu, 2016. május 23., hétfő
Vg.hu, 2016. május 23., hétfő
Győri egyetemmel tarolna a Huawei
Kisalfold.hu, 2016. május 23., hétfő
Informatikus-képzési együttműködés a Huawei és a győri egyetem között
Figyelo.hu, 2016. május 23., hétfő
Profit7.hu, 2016. május 23., hétfő
Beszáll a kínai techóriás a győri mérnökképzésbe
Innoteka.hu, 2016. május 23., hétfő
New Yorkban és Bostonban pallérozódtak magyar startupok
Magyar startupok New Yorkban és Bostonban
Webradio.hu, 2016. május 23., hétfő
Négy magyar startup mutatkozott be New Yorkban és Bostonban
Magyar startupok mutatkoztak be
Magyarhirlap.hu, 2016. május 23., hétfő
Négy magyar startup mutatkozott be a tengerentúlon
Vasarhely24.com, 2016. május 23., hétfő
Nobel-díjas tudós: a Szegedi Tudós Akadémia az egész régió oktatását előmozdíthatja
Szegedma.hu, 2016. május 23., hétfő
Megérkezett a Szegedi Tudós Akadémia Nobel-díjas képzési igazgatója
U-szeged.hu, 2016. május 23., hétfő
Delmagyar.hu, 2016. május 23., hétfő
Alkalmas a Bartók művelődési ház tudós akadémiának
Socialbranding.hu, 2016. május 23., hétfő
Okos fejlesztéseket mutatnak be
Minuszos.hu, 2016. május 23., hétfő
Brandtrend.hu, 2016. május 23., hétfő
Idén 20 éves a Pro Progressio Alapítvány
Edupress.hu, 2016. május 23., hétfő
Gondola.hu, 2016. május 23., hétfő
Magyaridok.hu, 2016. május 23., hétfő
Piacesprofit.hu, 2016. május 23., hétfő
Bumm.sk, 2016. május 23., hétfő
Uzleti-innovacio.blog.hu, 2016. május 23., hétfő
Szeged.hu, 2016. május 23., hétfő
KlubRádió, 2016. május 23., hétfő
Kevés tudást kapnak a gyerekek
Kossuth Rádió, Déli Krónika, 2016. május 23., hétfő
Öt éves megállapodást írt alá a Huawei-jel az egyetem
Kossuth Rádió, Krónika 16-kor, 2016. május 23., hétfő
Bert Sakmann a vendége a Nobel-díjasok és tehetséges diákok idei szegedi találkozójának
HírTV, Reggeli járat, 2016. május 23., hétfő
Két magyar indulója van a Nemzetközi Tudományos és Innovációs Versenynek
Délmagyarország, 2016. május 24., kedd, 1+7. oldal
Karola világsikerű ötlete megkönnyíti a bevásárlást
"...Még középiskolában találtam ki az applikációt. A magyar verseny ugyanis tavaly májusban volt. Ott harmadik lettem, az Innovációs Szövetség mégis úgy döntött, hogy engem delegál, és egy budapesti lányt, aki őssejtkutatással foglalkozik - mondta a csongrádi születésű Karola, aki szabadidejében kerékpározik és jógázik. A Batsányi János Gimnáziumba járt, és rengeteget köszönhet tanárainak, hiszen ők tették számára érdekessé az informatikát és a matematikát, ők biztatták, hogy induljon versenyeken..."
Délvilág, 2016. május 24., kedd, 1+7. oldal
Délvilág, 2016. május 24., kedd, 2. oldal
Alkalmas a Bartók tudós akadémiának
Délmagyarország, 2016. május 24., kedd, 2. oldal
Magyar Nemzet, 2016. május 24., kedd, 10. oldal
Hazai startupok New Yorkban
Magyar Hírlap, 2016. május 24., kedd, 1+11. oldal
"Kényes téma az európai uniós források elosztása"
Somogyi Hírlap, 2016. május 24., kedd, 1. oldal
"...Ötezer dollárt nyert egy tavaly érettségizett magyar kislány egy innovációs versenyben az USA-ban, ahol 77 országból 1760 döntős versenyző mutatott be kutatási projekteket Phoenixben..."
Szabadság, 2016. május 24., kedd, 8. oldal
"Tanulj, pályázz, nyerj!"
Magyarhirlap.hu, 2016. május 24., kedd
Kényes téma a források elosztása
Gazdasagportal.hu, 2016. május 24., kedd
888.hu, 2016. május 24., kedd
Marketinginfo.hu, 2016. május 24., kedd
News4business.hu, 2016. május 24., kedd
Mmonline.hu, 2016. május 24., kedd
Mediainfo.hu, 2016. május 24., kedd
Győrben támogat a Huawei
Civilhetes.net, 2016. május 24., kedd
Bitport.hu, 2016. május 24., kedd
Huawei szuperszámítógépet kap a Széchenyi István Egyetem
Bonline.hu, 2016. május 24., kedd
Pcworld.hu, 2016. május 24., kedd
Hirek.prim.hu, 2016. május 24., kedd
Mediapiac.com, 2016. május 24., kedd
Hvg.hu, 2016. május 24., kedd
Pár éve még ez volt a siker kulcsa, ma már ciki a Szilícium-völgyet másolni
Webradio.hu, 2016. május 24., kedd
Innoportal.hu, 2016. május 24., kedd
Összehangolt forrás-felhasználást javasol az NKFIH
Piacesprofit.hu, 2016. május 24., kedd
Újabb magyar startupokat ismert meg New York és Boston
Delmagyar.hu, 2016. május 24., kedd
"...Ő nyerte meg Amerikában a Nemzetközi Tudományos és Innovációs Verseny (Intel ISEF) Oracle Academy díját a ShopMap (vásárlástérkép) elnevezésű okostelefon-alkalmazással..."
Magyar cég nyerte a nemzetközi V4 startup verseny fődíját
U-szeged.hu, 2016. május 24., kedd
Megnyílt az Ipar napjai kiállítás
Gyartastrend.hu, 2016. május 24., kedd
Edupress.hu, 2016. május 24., kedd
Digitalhungary.hu, 2016. május 24., kedd
Profitline.hu, 2016. május 24., kedd
Európa volt tavaly a befektetési célpont
Nepszava.hu, 2016. május 24., kedd
M2mzona.hu, 2016. május 24., kedd
Ipar 4.0: bemutatkozott a hazai ipari szövetség
Computerworld.hu, 2016. május 24., kedd
Blog.szta.hu, 2016. május 24., kedd
Autopro.hu, 2016. május 24., kedd
Megkezdődött az Ipar 4.0 hazai seregszemléje
InfoRádió, 2016. május 24., kedd
Magyar startup cégek mutatkoztak be
Computerworld, 2016. május 25., szerda, 4. oldal
Computerworld, 2016. május 25., szerda, 11. oldal
Magyar Nemzet, 2016. május 25., szerda, 1+4. oldal
Tízmilliárdok sorsáról titkolóznak
Magyar Hírlap, 2016. május 25., szerda, 10. oldal
Fenntartható rendszer
"...Csak a hazai és uniós források összehangolt, egymást kiegészítő felhasználásával tehető hatékonnyá a hazai kutatás-fejlesztési és innovációs rendszer - közölte tegnap Pálinkás József, a Nemzeti Kutatási, Fejlesztési és Innovációs Hivatal elnöke az Európai Bizottsággal közösen tartott rendezvényen..."
Nógrád Megyei Hírlap, 2016. május 25., szerda, 7. oldal
Fejér Megyei Hírlap, 2016. május 25., szerda, 4. oldal
Innovációs Központ Móron
Ma.hu, 2016. május 25., szerda
Összehangolt forrás-felhasználással lehet fenntartható a KFI-rendszer
Profitline.hu, 2016. május 25., szerda
Mno.hu, 2016. május 25., szerda
Titkolják, kiket pénzelnek milliárdokkal
Computerworld.hu, 2016. május 25., szerda
Az EU források elnyeréséhez segítik hozzá az önkormányzatokat, kkv-kat
Gepnarancs.hu, 2016. május 25., szerda
Mmonline.hu, 2016. május 25., szerda
Budapestre jöttek az európai startupok
Debmedia.hu, 2016. május 25., szerda
Pannonnovum.hu, 2016. május 25., szerda
Minuszos.hu, 2016. május 25., szerda
Már nem csak a Szilícium-völgyben érhet el sikert egy startup... de azért az az igazi
Hirek.prim.hu, 2016. május 25., szerda
Bonline.hu, 2016. május 25., szerda
Nem értünk a kütyük nyelvén
Scmonitor.hu, 2016. május 25., szerda
Figyelo.hu, 2016. május 25., szerda
Ezért jött létre az az Ipar 4.0 Nemzeti Technológiai Platform
Gyartastrend.hu, 2016. május 25., szerda
Vg.hu, 2016. május 25., szerda
Lokal.hu, 2016. május 25., szerda
Sg.hu, 2016. május 25., szerda
Fizetni is lehet a pincérrobotnál
Belfold.ma.hu, 2016. május 25., szerda
Portfolio.hu, 2016. május 25., szerda
Két csőből ömlik az EU-pénz - mixeljük össze
Techmonitor.hu, 2016. május 25., szerda
Minap.hu, 2016. május 25., szerda
Átadták a BOKIK idei innovációs díjait
Ajkaiszo.hu, 2016. május 25., szerda
Pályázatokról és kitüntetésekről döntöttek
Piacesprofit.hu, 2016. május 25., szerda
Mernokkocsma.hu, 2016. május 25., szerda
Hrportal.hu, 2016. május 25., szerda
Orientpress.hu, 2016. május 25., szerda
250 ezer eurós startup versenyt hirdetnek
Gondola.hu, 2016. május 25., szerda
Hegyen völgyön át!
Autopro.hu, 2016. május 25., szerda
Fel kell készülni az ipar és az informatika összeolvadására - körkép az Ipar Napjairól
Lánchíd Rádió, 2016. május 25., szerda
A Nemzeti Kutatási, Fejlesztési és Innovációs Hivatal eltitkolná azt, hogy kiket támogatott
Lánchíd Rádió, Délutáni Hírjárat, 2016. május 25., szerda
Újabb állami szervezet titkolná el azt, hogy kiket támogatott, írja a Magyar Nemzet
HírTV, Híradó, 2016. május 25., szerda
Észak-Magyarország, 2016. május 26., csütörtök, 5. oldal
Az innováció a fejlődés rugója - maradt a mottó
Heti Válasz, 2016. május 26., csütörtök, 7. oldal
"...Vásárlást segítő Shop Map alkalmazással nyert 5000 dolláros különdíjat Bálint Karola az Egyesült államokban rendezett innovációs versenyen. Hazánk idén először képviseltethette magát az eseményen. A magyar diáklány nagyobb áruházláncokkal tárgyal, hogy fejlesztése vevőre találjon..."
HVG, 2016. május 26., csütörtök, 53+54. oldal
A kockázati tőke el van vetve
Manager Magazin, 2016. május 26., csütörtök, 121. oldal
Most külpiacra léphet pályázati forrásból!
Magyar Fórum, 2016. május 26., csütörtök, 9. oldal
Itbusiness.hu. május 26., csütörtök, 53+54. oldal
Összeurópai startup-verseny
Scmonitor.hu, 2016. május 26., csütörtök
Techmonitor.hu, 2016. május 26., csütörtök
Autopro.hu, 2016. május 26., csütörtök
Javier González Pareja elégedett
Autoszektor.hu, 2016. május 26., csütörtök
Infovilag.hu, 2016. május 26., csütörtök
Hatodával növelte árbevételét, 1700 új munkahelyet létesített a magyar Bosch
Figyelo.hu, 2016. május 26., csütörtök
Mon.hu, 2016. május 26., csütörtök
Boon.hu, 2016. május 26., csütörtök
Profitline.hu, 2016. május 26., csütörtök
A GINOP keretében közel 16,2 milliárd forintot ítéltek oda
Webradio.hu, 2016. május 26., csütörtök
16 milliárd forint talált gazdára
Mfor.hu, 2016. május 26., csütörtök
16,2 milliárdnyi pályázati pénzt osztottak szét
Profit7.hu, 2016. május 26., csütörtök
Kiengedték a milliárdos pénzcsapot
Magyaridok.hu, 2016. május 26., csütörtök
16,2 milliárd forint uniós fejlesztési forrásról született döntés
Innoteka.hu, 2016. május 26., csütörtök
Magyarok söpörték be a nemzetközi díjesőt
News4business.hu, 2016. május 26., csütörtök
Design Hét Budapest 2016 - Design Anatomy
Milliókat érő képzési programot indít a MAPI az uniós forrásokra pályázók számára
Hg.hu, 2016. május 26., csütörtök
Gazdasagiradio.hu, 2016. május 26., csütörtök
Uzletresz.hu, 2016. május 26., csütörtök
Napi.hu, 2016. május 26., csütörtök
Mernokkocsma.hu, 2016. május 26., csütörtök
Erdon.ro, 2016. május 26., csütörtök
Trendfm.hu, 2016. május 26., csütörtök
Magyarhirlap.hu, 2016. május 26., csütörtök
Uniós forrásokról döntött az NGM
Hir.ma, 2016. május 26., csütörtök
InfoRádió, Esti mérleg, 2016. május 26., csütörtök
Rekord árbevételt ért el tavaly a Bosch csoport Magyarországon
ECHO TV, Híróra, 2016. május 26., csütörtök
Megrendezésre került a RECCS 2016 - Tésztahíd Építő Világbajnokság
Észak-Magyarország, 2016. május 27., péntek, 1+3. oldal
Tizenkétezernél több dolgozó
Fejér Megyei Hírlap, 2016. május 27., péntek, 6. oldal
Támogató döntések
Kelet Magyarország, 2016. május 27., péntek, 2. oldal
Közel 16,2 milliárd forintot ítéltek oda
Hajdú-Bihari Napló, 2016. május 27., péntek, 2. oldal
Észak-Magyarország, 2016. május 27., péntek, 2. oldal
Magyar Hírlap, 2016. május 27., péntek, 9. oldal
Határoztak a forrásokról
Magyar Hírlap, 2016. május 27., péntek, 10. oldal
Rekordösszegű bevételt ért el a Bosch-csoport
Magyar Hírlap, 2016. május 27., péntek, 11. oldal
Fölkerültünk az innovációs térképre
Világgazdaság, 2016. május 27., péntek, 5. oldal
Tovább hízott a hazai Bosch-csoport
Világgazdaság, 2016. május 27., péntek, 16. oldal
Innovatív társadalom kell
Vas Népe, 2016. május 27., péntek, 6. oldal
Ezekre figyeljünk, ha pályázunk
Magyar Elektronika, 2016. május 27., péntek, 39. oldal
IPAR NAPJAI a HUNGEXPO Budapesti Vásárközpontban.
Innoportal.hu, 2016. május 27., péntek
Szédületes tempóban nő a Bosch Magyarországon
250 ezer euró összdíjazású startup-versenyt hirdettek
Hrportal.hu, 2016. május 27., péntek
Elemzeskozpont.hu, 2016. május 27., péntek
Magyarhirlap.hu, 2016. május 27., péntek
Insiderblog.hu, 2016. május 27., péntek
Gazdasagtv.hu, 2016. május 27., péntek
444.hu, 2016. május 27., péntek
KKV Szakma Magazin, 2016. május, 10-12. oldal
A magyar KKV-szektor sikertényezői
INNOVA 2016. május havi hírlevél
Hazai forrás élvonalbeli kutatási projekteknek az újabb uniós megmérettetésére
Igényeljen hatékony és személyre szabott támogatást az innováció beszerzésének előkészítéséhez
Járt és járatlan utak az uniós kutatás-fejlesztési források összehangolt felhasználásában

matches: Bíróság Bíróság Bíróság Bíróság Bíróság Bíróság